ועדת הכלכלה, כנסת 20, פרוטוקול מספר 726, 2018-03-13 09:36

איתן כבל: זה שיר של רחלי חלי אברהם איתן, משוררת וחוקרת ספרות ישראלית.

איתן כבל: שיריה תורגמו לשפות רבות.

איתן כבל: ספרה הראשון, "בוקר ירוק", ספריית פועלים 1997, זכה בפרס שר החינוך לספרי ביכורים ובפרס אדלר.

איתן כבל: ספרה השני זכה בפרס האגודה לטיפוח חברה ותרבות ובפרס אח"י.

איתן כבל: ב-2016 זכתה במקום השני בתחרות השירה הבינלאומית של קונגרס השירה העולמי בפראג.

איתן כבל: רחלי היא גם כלת פרס ראש הממשלה ליצירה לשנת תשע"ז, 2017.

איתן כבל: שם השיר: "הדגל בן שבעים".

איתן כבל: "מה נשתנה שהיום נשתנית לא ליום אחד בלבד?

איתן כבל: טעם מצה ומרור לזמן הריק כשהלב מלא אותך - - - המקום.

איתן כבל: געגועיי זלעפות פורצים מחרקי הגוף.

איתן כבל: נהפך דף ההגדה.

איתן כבל: לא אחד בלבד עמד עלינו מקרבנו.

איתן כבל: שבעים שנים כאן בצחוק ובדמע יוצרים, נוצרים בכל רגע, מוציאים לחם וגז מן הארץ לחיות ברווח והצלה.

איתן כבל: צאצאי הנמלטים הם אנו.

איתן כבל: יגענו, מצאנו, נאמין?

איתן כבל: מה נשתנה היום הזה שאהבה בוטחת כובשת חוכמת הלב, כשארץ ההבטחה מיושבת ודעתה חרושת קמטים, סדוקה מציפייה לאהבת אין קץ, להבטחתנו לנחול נחלת אבות פדויה.

איתן כבל: זר מיופייה מסונוור, מפתה במחיר בנים נאבקים על פת סלולר.

איתן כבל: מה נשתנה היום הזה?

איתן כבל: יום הולדת שבעים.

איתן כבל: על הסף אתה ניצב, נעצב.

איתן כבל: להפליג ממולדת אהבתך אל ארץ קלת רוח, חובקת אסופי המזרח.

איתן כבל: דמעה זולגת אל שמחת ארבע כוסות.

איתן כבל: ארבע קושיות יפתרו יחד, לב אחד.

איתן כבל: נעבור חצי עולם ושוב ושוב נשוב, נביט יחדיו אל שמיים וכוכביהם מין המקום בו הביט אברהם אל נצח הזמן.

איתן כבל: אל תכול הדגל נישא אהבה כאן.

איתן כבל: " תודה רבה לכם.

איתן כבל: אנחנו נעבור לנושא שאולי הוא הנושא האחרון שיידון כאן בכנסת הנוכחית בוועדת הכלכלה.

איתן כבל: ברשותכם, מפאת חשיבות הנושא, גם לא מצאתי לנכון לבטל אותו, אלא לנסות ובכל זאת לקיים אותו:

איתן כבל: תקנות הגז (בטיחות ורישוי) (רישוי העוסקים בעבודות גפ"מ) (תיקון), התשע"ז-2017.

איתן כבל: אני רוצה לומר דבר אחד.

איתן כבל: החובה המרכזית שמוטלת בפתחו של משרד האנרגיה ברפורמה שהוא מבקש להניח בפנינו, שאין או לא חס וחלילה עלולה להיווצר פגיעה בבטיחות בכל הנוגע לגז.

איתן כבל: יתרה מכך אני רוצה להדגיש, תראו, יש כאן שני עניינים וחשוב לי שגם תדגישו, ואני מקווה שאולי הגעתם עם הנתונים האלה.

איתן כבל: נתון אחד מרכזי, אני מדבר על התקלות או שגבו חיי אדם או פצעו אנשים או נוצר הרס כבד.

איתן כבל: האם הן טופלו לפני שהאירוע התרחש על ידי אנשי מקצוע או בעצם זה היו חאפרים?

איתן כבל: חשוב לי לדעת כדי להבין את התהליך עצמו.

איתן כבל: אתם מבינים מה שאני מתכוון?

איתן כבל: נכון להיום, גם דוח המבקר וגם אנחנו מודעים לזה שנושא הבקרה בתחום הוא בעייתי מאוד.

איתן כבל: המבקר אמר את זה בצורה מאוד ברורה.

איתן כבל: יש כאן נציג למבקר המדינה במקרה?

איתן כבל: הדברים נכתבו בצורה מאוד ברורה וחד משמעית, אז ברשותכם, נציגי משרד האנרגיה, אנא הציגו את הנושא.

איתן כבל: אאפשר כאן התייחסויות בקצרה ואם אני ארגיש שאני הולך על אדני ברזל, אז אני אעבור להקראה.

איתן כבל: בבקשה.

אילן בנימין: אילן בנימין, מנהל לענייני בטיחות הגז במינהל הדלק והגז במשרד האנרגיה.

אילן בנימין: התקנות שאנו באים לתקן הן משנת 2006 והן מסדירות את הרישיונות של העוסקים בעבודות גפ"מ.

אילן בנימין: באופן כללי לפי סוגי הרישיונות יש ארבעה סוגי רישיונות.

אילן בנימין: יש מתקין גפ"מ רמה 1, מתקין גפ"מ רמה 2, מתכנן גפ"מ ומתכנן גפ"מ בכיר.

אילן בנימין: התקנות קובעות דרישות מקצועיות לגבי כל אחד מהרישיונות.

אילן בנימין: אנו מבקשים לתקן את התקנות במספר נושאים.

אילן בנימין: חלק גדול מהתיקונים מהווה הקלה על ההמשך לעומת המצב הקיים כיום, וחלק אחר בא לטפל בלקוניות הקיימות בחוק הקיים לטובת העלאת רמת הבטיחות, שהעיקריים בהם הם אלה: הוספת עבודות שפתורות מהצורך ברישיון וניתן לספק בהם הכשרה בלבד.

אילן בנימין: אנו מציעים לאפשר למי שמורשה לפי התקנות לתחזק מכשיר צריכה ביתי, גם לחבר וגם לנתק את המכשיר מהמיתקן, ובנוסף אנחנו מציעים לאפשר למי שעבר הכשרה מתאימה, לבצע בדיקות תקופתיות.

אילן בנימין: החלק הזה מתייחס ספציפית לחלק שנמצא בתוך הדירה עצמה.

אילן בנימין: אנחנו מקווים שהתיקון הזה יביא להקלה בגלל שאנחנו מודעים לעובדה שיש מחסור של טכנאים במשק.

אילן בנימין: אנחנו מציעים להרחיב את הסמכויות של מתקין גפ"מ רמה 1 מ-500 קילו ל-2,000 קילו.

אילן בנימין: לסבר את האוזן, 500 קילו, הכוונה היא לעשרה מכלים של 48.

לאה ורון: רגע, תגיד, מכלים של 48 זה הקטנים או הגדולים?

אילן בנימין: הגדולים.

אילן בנימין: אנחנו מאפשרים מתן אפשרות להנדסאי לקבל רישיון מתכנן גפ"מ.

אילן בנימין: לפי התקנות היום, רק מהנדס רשאי לקבל רישיון של מתכנן גפ"מ, וכך אנחנו מקווים גם להקל על המשק.

אילן בנימין: הסדרת נושא ההתמחות הנדרשת לקבלת רישיון מתקין גפ"מ, התקנות היום קובעות חובת התמחות של חצי שנה.

אילן בנימין: הן לא קובעות מספר שעות מינימלי להתמחות.

אילן בנימין: אנחנו מבקשים להקטין את פרק זמן ההתמחות לבד מחצי שנה לשלושה חודשים, אך בד בבד לקבוע מספר שעות מינימלי לאותה תקופה.

אילן בנימין: אנחנו מבקשים להוסיף רישיון חדש מסוג מתכנן גפ"מ מיוחד.

אילן בנימין: בישראל יש מספר מצומצם של מתקני גז שהם מורכבים במיוחד, כמו לדוגמא בתי הזיקוק.

אילן בנימין: מכיוון שלצורך עיסוק במתקנים הללו יש צורך במומחיות מיוחדת, אנו מבקשים שלעיסוק ולתכנון מתקנים בסדר גודל כזה יידרש רישיון מיוחד לאחר שהמנהל ישוכנע שלמבקש הרישיון יש ניסיון בתכנון סוג כזה של מיתקן.

אילן בנימין: הכוונה היא למיתקן של מעל 1,500 טון.

אילן בנימין: זה בגדול ההצעות הכלליות שאנחנו מביאים לפה לפתחה של הוועדה.

איתן כבל: אוקי.

איתן כבל: יש מישהו שיכול לתת לי את הנתונים שביקשתי לגבי האירועים שהתרחשו בשנתיים האחרונות?

איתן כבל: אם אין לכם פה את הנתונים, זה בסדר.

אפרים צעידי: בוקר טוב, שמי צעידי אפרים ואני מנהל אגף הפיקוח במשרד האנרגיה.

אפרים צעידי: בשנתיים האחרונות או בתקופה האחרונה בכלל באופן כללי, רוב אירועי הגפ"מ שקרו בשטח הם אירועים שנבעו מטעות אנוש.

אפרים צעידי: רובם זה מחיבור של צנרת, שכל אחד חושב שהוא יכול לחבר צנרת גז לכיריים, החלפות של כיריים חדשות, טיפול שנעשה לפני החגים.

איתן כבל: השאלה, ברשותך, רק יותר חשוב לי כדי מה שנקרא, שלא תהיה לנו בעיה בצנרת.

איתן כבל: האם הפעולות האלה נעשו על ידי אנשי מקצוע?

אפרים צעידי: מעט מאוד מהפעולות שבוצעו ושהיו לנו אירועים שקרו לנו בשטח, היו של הטכנאים של חברות הגז.

אפרים צעידי: הרוב בוצע על ידי אנשים שלא הוסמכו לזה.

איתן כבל: אז אני מבקש בכל מקרה שתשלחו לנו בהקדם רשימה של השנים האחרונות שמכניסות פנימה.

אפרים צעידי: מאיזו שנה?

איתן כבל: שלוש השנים האחרונות מספיק לי.

אפרים צעידי: אני בתפקיד מ-2006, יכול להעביר לך מ-2006.

איתן כבל: אוקי.

איתן כבל: תביא לי מ-2006, עוד יותר טוב.

איתן כבל: אם כבר זה מוכן, זה בלחיצת כפתור אמור, אז תן לי את הרשימה.

איתן כבל: מה שחשוב לי בתוך התהליך הזה, מה קרה, לא על כל דליפה.

איתן כבל: מה קרה ומי הגורם.

איתן כבל: האם זה היה חאפר, האם זה היה האיש בבית לפעמים, בעלי הבית עצמם ניסו לטפל או לתקן את העניין הזה וכן הלאה.

אפרים צעידי: אין בעיה.

איתן כבל: תודה אדוני.

איתן כבל: בואו נפתח להערות, מה שנקרא ברמת המקרו.

איתן כבל: אם יש כאן מי שמבקש להתייחס ברמת המקרו, חושב שהתקנות האלה הן טובות, לא מספיק טובות, נכונות, לא מספיק נכונות, צריך לחדד אותן.

איתן כבל: עדי ברמוחה, בוקר טוב, חברת מועצה מקומית הוד השרון.

איתן כבל: בבקשה.

עדי ברמוחה: אני מגיעה לפה כבר פעם שנייה לוועדת הכלכלה ואני חושבת שלפני שאנחנו מדברים על טכנאים ותקנות, אני ניסיתי להעביר דרישה מאוד פשוטה לטעמי, קיום של מפה של צוברי הגז במוקד העירוני בהוד השרון.

עדי ברמוחה: אני מדברת ספציפית כרגע על הוד השרון, אבל אני חושבת שזה צורך הכרחי בכל הארץ.

עדי ברמוחה: היה מקרה של דליפת גז אצלנו.

עדי ברמוחה: במשך שלוש שעות חיפשו מכבאי האש, חיפשו טכנאי הגז.

עדי ברמוחה: לא מצאו את הדליפה ולא מצאו את הצובר, פשוט לסגור את השיבר.

עדי ברמוחה: היום אין אכיפה בעניין הזה, אין אכיפה לגבי ההיתרים של צוברי הגז.

עדי ברמוחה: יש המון צוברי גז בהוד השרון ספציפית ללא היתרים, הכול בתהליך, באיטיות נוראה, אין מישהו שישים את האצבע ויגיד לעשות כאן ועכשיו.

עדי ברמוחה: העירייה מתנערת מאחריות בטענה של סוד מסחרי של חברות הגז.

עדי ברמוחה: לא מקובל, לא ענייני.

עדי ברמוחה: יש צורך חד משמעי במפה של צוברי הגז ולו רק מעבר לעניין של הדליפה, גם כשמגיעים לבנות ויש צינורות של גז שלא יודעים עליהם, כן יודעים עליהם, וקרו מקרים גם בהוד השרון, אני חושבת שזה הכרח נחוץ וצריכה לצאת מפה קריאה לנושא הזה.

איתן כבל: תודה גבירתי.

איתן כבל: אנחנו עוסקים בעניין.

איתן כבל: גם הנחנו מסקנות בשאלה שאת העלית לאחרונה, ממש לפני מספר שבועות על שולחנה של הכנסת.

איתן כבל: זה נושא שאנחנו לא רק מצפים אלא תובעים וגם יש פעולות שנעשות על ידי משרד האנרגיה לקדם את הנושא הזה.

איתן כבל: לפחות כך נאמר לי, יוצאים שני מכרזים או מכרז בימים הקרובים כדי לרשת סוף סוף את מה שאמור היה להיות ברור מאליו ולחם חוק והוא לא נעשה, והוא ייעשה עכשיו.

לאה ורון: אבל חברת המועצה טוענת שיש את הנתונים ברשות המקומית והם מסרבים לפרסם אותם.

עדי ברמוחה: יש צוברי גז ללא היתרים.

איתן כבל: יש כאן ערבוב של שני מעגלי התייחסות.

איתן כבל: יש קודם כול את העובדה, איפה יש צוברים.

איתן כבל: צובר, כל עוד הוא נמצא שם, הוא קיים, זה לא משנה אם הוא בהיתר או לא בהיתר, כי צריך לדעת איפה הוא נמצא.

איתן כבל: זה שלב אחד.

איתן כבל: שלב שני, והוא נתון בראש ובראשונה במערכת היחסים המתקיימת בין הרשות לבין החברה.

איתן כבל: זה לא כנסת.

איתן כבל: בכל הכבוד לנו, ויש כאן אנשים שמלווים אותנו כאן, לצערנו בנסיבות פחות נעימות, עם כל הכבוד לי, אני לא יכול להרים טלפון, להגיד לו היי, תשמע.

איתן כבל: יש כללים, יש כללי התכנון והבנייה, שזו רשות מקומית שצריכה לטפל בזה.

איתן כבל: לה נתונות הסמכויות.

איתן כבל: זה לא כנסת.

איתן כבל: הכללים הם קבועים כבר היום.

איתן כבל: אתה יכו להגיד, הכללים לא טובים.

איתן כבל: אתה יכול להגיד, הכללים צריכים להשתנות.

עדי ברמוחה: אכיפה.

איתן כבל: כן, אבל יש שני סוגים של אכיפה, יקירתי.

איתן כבל: יש את הרמה הבטיחותית ויש את הרמה של חוק התכנון והבנייה.

איתן כבל: בנושא בטיחות זאת חובת צעידי וחבריו לתת את האכיפה הנדרשת במשרד האנרגיה.

איתן כבל: יש מצב שרוב המקומות, אם לא רובם המכריע, יכול ונמצא אותם עומדים בתקני הבטיחות, אבל לא עומדים בתקני חוק התכנון והבנייה.

עדי ברמוחה: נכון.

איתן כבל: אלה שתי נקודות שהן הולכות זו לצד זו ולא תמיד הן גם מתחברות.

איתן כבל: אלה שני אפיקים שהולכים זה לצד זה.

איתן כבל: הרשות המקומית, יש כאן אזרחים שפונים ומתחיל תהליך וזה נגמר עד שהם עברו דירה.

איתן כבל: אלה המתלוננים.

איתן כבל: יש את נושא הבטיחות.

איתן כבל: בכל מקום שיש חשש מהסוג הזה, ולכן גם הם הוציאו גם בלחץ של הוועדה עצמה.

איתן כבל: יכול להיות מצב שבו אנחנו נמליץ אפילו לחקיקה והסדרה של חובה, זאת אומרת שאין דבר כזה שתוכל להיכנס לבניין בלי שאין אישור שנוגע לצוברים.

איתן כבל: זה דבר שהוא מפחיד.

איתן כבל: אין ספק.

איתן כבל: זה לא עניין של מה בכך, ולא צריך יותר מפעם אחת.

עדי ברמוחה: בוועדה הקודמת אתה יצאת בקריאה שיש צורך בעניין של המפה של צוברי הגז במערכת העירונית, רק שזה לא זז.

איתן כבל: גבירתי, אני אגלה לך סוג.

איתן כבל: זה לא שזה לא זז.

איתן כבל: הם עכשיו רק יצאו למכרז שימפה את כל הארץ.

איתן כבל: נכון לרגע זה האבסורד הוא, אין.

איתן כבל: זו התלונה שלך.

עדי ברמוחה: נכון.

איתן כבל: זה ברור.

איתן כבל: זה הטירוף.

אילן בנימין: אדוני יושב ראש הוועדה, אפשר להרחיב קצת?

איתן כבל: בוודאי.

אילן בנימין: כמה דברים.

אילן בנימין: דבר ראשון, המשרד האמון על נושא צוברי הגז שבפריסה ארצית - - -

איתן כבל: לפני כן אני רוצה להדגיש.

איתן כבל: נכון להיום אין מפה שיודעת לשים בכל מקום ברחבי הארץ איפה יש צובר, וזה כשל מדינתי מין המדרגה העליונה והוא סכנה שיש בה סכנת חיים.

איתן כבל: צריך שהדברים יאמרו.

איתן כבל: נקודה שנייה, חלק מהעניין, שגם חלקם פועלים בניגוד לחוקי התכנון והבנייה, וחלקם כנראה גם לא עומדים בתקנים הנדרשים בכל הנוגע לבטיחות.

איתן כבל: זה המצב.

איתן כבל: זו פצצה מתקתקת.

איתן כבל: ראוי שהדברים האלה יאמרו ולכן גם אני קיימתי דיון אצלי במשרד.

איתן כבל: ברשותך, אדוני יכול לנדנד בראשו מצד לצד כמה שהוא רוצה.

גדי וענונו: אני רק רוצה להעיר משהו קטן.

איתן כבל: שם אדוני?

גדי וענונו: שמי גדי, אני מנכ"ל גזגל.

גדי וענונו: אני לא יודע מה קורה עם החברות האחרות, אבל אנחנו התבקשנו על ידי משרד התשתיות לתת את כל המיקומים.

איתן כבל: מנכ"ל גזגל, יש לי שאלה, מה נתח השוק שלך?

גדי וענונו: קטן מאוד.

איתן כבל: אדוני יגיד.

גדי וענונו: קטן מאוד.

איתן כבל: תודה רבה.

איתן כבל: ובעת ההיא המשכיל יידום.

איתן כבל: אני לא התכוונתי אליך.

גדי וענונו: אבל הדרישה צריכה להיות הדדית כלפי כולם.

איתן כבל: מנכ"ל גזגל, זה ברור כשמש לאור הירח.

איתן כבל: אתהפסיק בתוך התהליך הזה.

איתן כבל: אתה עץ נפל ביער, לצערך.

איתן כבל: היית רוצה להיות היער, אבל נכון לרגע זה אתה רק עץ שנפל ביער.

איתן כבל: צל"ש לא מקבלים על הברור מאליו.

איתן כבל: בנקודה הזו נתבקשת להעביר והעברת.

איתן כבל: איך אומרים?

איתן כבל: לא מוציאים הודעה לעיתונות, גזגל הוציאו.

איתן כבל: תבורך.

גדי וענונו: לא, זה אומר שאמור להיות לכולם, כי לא יכול להיות שמבקשים רק מהקטנות ומהגדולות לא.

איתן כבל: מנכ"ל גזגל, לא מבקשים את זה רק מהקטנות.

איתן כבל: בוא לא ניקח את זה למקומות.

איתן כבל: אתה נראה לי הורה יחסית חדש במחוזותינו, לפי הטונאז'.

איתן כבל: מה שאני מנסה לומר לך ולחברים הנכבדים, אתה רק קטעת אותי בתוך התהליך שבדיוק מתכוון להגיד את זה.

איתן כבל: מה שאני מנסה לומר לכם בשורה התחתונה, כפי שאמרתי, זאת פצצה מתקתקת.

איתן כבל: אני תובע ממשרד האנרגיה להוציא לי בתוך עשרה עד שבועיים ימים לו"ז לטיפול בעניין הזה.

איתן כבל: כן, בבקשה.

דקל שלמה: שלום, אני דקל, משרד האנרגיה, ראש תחום גפ"מ.

דקל שלמה: לגבי הפרויקט הזה, אני חלק מהאנשים שמובילים אותו.

דקל שלמה: חשוב להבהיר פה שתי נקודות.

דקל שלמה: אחת, יש את האלמנט באמת שאנחנו נדע מה המיקומים, שזה המצב היום שאנחנו לא יודעים.

דקל שלמה: האלמנט היותר חשוב זה הבטיחות.

דקל שלמה: אנחנו הולכים לרוץ עם הפרויקט הזה עם שלוש חברות והולכים להתעסק בנושא הבטיחות.

דקל שלמה: זה מה שאנחנו רואים מול העיניים.

דקל שלמה: מה שחשוב להבהיר פה לכולם, שהבטיחות זהמה שאנחנו רואים, שאנחנו רוצים לדעת איפה מיקום - - -

איתן כבל: מה הלו"ז שאתם נותנים לחברות האלה?

איתן כבל: כי תבין, נכון להיום יכול לעלות טרקטור במקום מסוים שבכלל הוא לא יודע, הדייר.

איתן כבל: אין לו מושג אפילו שבגינה שלו יש צובר, עולה טרקטור, מרים את הכול וכל השאר הוא היסטוריה.

איתן כבל: אתה מבין?

דקל שלמה: אנחנו ניתן לך את הלו"ז.

דקל שלמה: אנחנו מנסים לקדם את הפרויקט הזה שיהיה אפילו יותר קצר מהלו"ז הראשוני שלנו.

איתן כבל: חבר הכנסת יונס, קודם כול תבורך.

איתן כבל: ברוך הבא בצל קורתנו כאן בוועדה.

איתן כבל: אני רוצה לומר לך את הדבר הבא.

איתן כבל: אנשים לא ידעו במשך שנים שיש להם צובר בגינה שלהם.

איתן כבל: יושבים פה חלק מהם.

דקל שלמה: לגבי הלו"ז, אנחנו ניתן לך אותו.

דקל שלמה: רק שתדעו, מדובר על משהו כמו מעל 80,000 צוברים ומרכזיות שאנחנו הולכים לעבור עליהם.

דקל שלמה: לגבי הנתונים שקיבלנו, קיבלנו אותם מהחברות ואנחנו עוברים על הנתונים לראות באמת שבכלל הנתונים- - -

איתן כבל: מה הלו"ז שאתם נתתם לעצמכם לסיים את זה?

דקל שלמה: בינתיים הפרויקט שנתנו זה שלוש שנים, אבל אנחנו ניתן לך לו"ז יותר מפורט.

איתן כבל: אוקי, תודה.

איתן כבל: אני מבקש להעביר אותו בהקדם עד לא יאוחר משבועיים.

איתן כבל: שיהיה לכם את הזמן לשבת, לסדר, לארגן ולטפל בכל הדברים.

איתן כבל: עוד מישהו רוצה להתייחס, ברשותכם?

איתן כבל: כן, אדוני.

יורם טמיר: יורם טמיר, יושב ראש של מרכז הגז ויושב ראש חטיבת חברות הגז הקטנות באיגוד לשכות המסחר.

יורם טמיר: עדיין קיים עוד ליקוי מיניסטריאלי בנושא הזה של צוברים.

יורם טמיר: אחד, לא שמעתי שהסמכויות ממשרד הכלכלה בעניין הזה הועברו למשרד האנרגיה, וזה שם את הממונה על הבטיחות במשרד האנרגיה, שהוא אגב מינוי אישי של השר, כלא אחראי לרוב הצוברים הטמונים במדינה הזאת.

יורם טמיר: נכון שהמיפוי הוא חשוב, אבל חשוב גם לטפל בהליך האדמיניסטרטיבי של הבקשות השונות ומעורבות היתר של כל הגורמים שקשורים בתהליך הזה.

איתן כבל: תודה אדוני.

איתן כבל: עוד מישהו מבקש להתייחס או שאני עובר להקראה?

איתן כבל: תודה.

איתן כבל: למה אני לוחץ אתכם להגיד?

איתן כבל: כי אתמול התראיינתי ב-103 ועלה מישהו מאוניברסיטת אריאל, ד"ר, לא זוכר את שמו, ודיבר בגנות התקנות האלה, ושל ההקלות וכו'.

איתן כבל: חשבתי שאולי יש כאן בכל זאת מישהו שימשיך את הדברים, אם בכלל.

איתן כבל: אני לא יודע.

איתן כבל: אני לא אומר זאת מנקודת מבט שיש לי איזה משהו שאני - - -

לאה ורון: אבל הוועדה בראשותך הצליחה להניע מהלך סוף סוף, אחרי שנים, שיסמנו וימפו את הצוברים.

איתן כבל: ברור.

איתן כבל: אוקי, אין כאן נציג שמתנגד לתקנות, לא לסעיפים כאלה ואחרים?

איתן כבל: צור חרס, רוצה לדבר?

איתן כבל: הערות כלליות בלבד.

איתן כבל: סמנכ"ל תפעול של פזגז.

צור חרס: הערות כלליות, כן.

צור חרס: אני רוצה להתחבר למה שאמר היושב ראש בפתיחה.

צור חרס: באמת הצו הזה עוסק בליבת ענף הגז והבטיחות.

צור חרס: ליתר דיוק, בתמצית של הבטיחות, וזה בא טכנאי, אלה האנשים שבידיים שלהם נוגעים במערכות הגז בבתים של הצרכנים, מתקינים, מתקנים, בודקים, מאשרים, חותמים על התקינות של המערכות האלה.

צור חרס: בעצם אני חושב שבצו הזה, אם מסתכלים עליו מלמעלה לפני שנכנסים לסעיפים, אנחנו מנסים אולי לתקן איזושהי טעות אחת באמצעות טעות אחרת.

צור חרס: אני אסביר.

צור חרס: תהליך ההכשרה של טכנאי גז, בעינינו לפחות הוא תהליך עקום.

צור חרס: הוא לא מבוקר מספיק, הקורס עצמו.

צור חרס: קורס הטכנאים הוא קורס שאינו מפוקח על ידי משרד העבודה.

צור חרס: יש בחינה שמפוקחת, אבל לא הקורס וההכשרה.

צור חרס: בניגוד למקצועות אחרים, נניח כמו חשמלאי, ששם יש קורס שהוא מפוקח, מוסדות שמפוקחים, מדריכים שמאושרים על ידי משרד העבודה, פה אין.

צור חרס: בעצם התהליך כולו של הכשרת הטכנאי הוא תהליך לא טוב להבנתנו.

איתן כבל: אתם הערתם על זה?

צור חרס: מספר פעמים.

איתן כבל: בכנסים או במכתבים?

צור חרס: כן, בפורומים ובפגישות שהיו.

צור חרס: אנחנו יודעים להצביע מה התהליך שאנחנו ממליצים עליו, אבל אני לא רוצה כרגע להכביר במילים.

צור חרס: כתוצאה מזה אכן יש מחסור בטכנאים בענף.

צור חרס: בצו הזה בעצם מנסים לייצר מקצועות טכניים נוספים שהם מקלים בדרישות הסף שלהם.

צור חרס: במקום להעלות את הרמה הטכנית ולשפר את הבטיחות, אנחנו מנסים פה לאמץ כל מיני הקלות שבסופו של דבר מורידות את הרמה הטכנית, להבנתנו, לשיטתנו, יפגעו בבטיחות.

צור חרס: אנחנו חושבים שזה תהליך לא נכון, ולכן לפני שנכנסים לתוך הסעיפים, יש כאן מלמעלה תהליך שהוא תהליך לא בריא ולא טוב לענף.

צור חרס: הוא מוריד את הבטיחות במקום לשפר אותה.

איתן כבל: אוקי, תודה אדוני.

איתן כבל: חבר הכנסת יונס, בבקשה.

ואאל יונס: בקשר למחסור, אדוני היושב ראש, אורחים נכבדים, בקשר למחסור בטכנאים, אני חושב שצריך לעשות הבדל בין טכנאי מוסמך לטכנאי על.

ואאל יונס: בבתים יש את המכלים הקטנים, לא צריך ממש הכשרה של שנים.

ואאל יונס: צריך כמה חודשים ואתם כבר עושים הכשרה לבן אדם שיכול להתעסק בגז, וזה חוסך לאנשים או לחברות לא להביא אנשים לא מוכשרים.

ואאל יונס: כשאתה נותן קורס של כמה חודשים, בבית אני יכול להתקין את הגז בצורה הכי נכונה, ואם אני טכנאי שרוצה לעבוד בחברה או גז שזה מעל 1,500 טון, אז צריך הכשרה יותר כמו שעושים רישיון רכב פרטי ורישיון משאית, אז לא צריך שכל הטכנאים אותו קורס ואותה הכשרה, כי אני רואה וראיתי הרבה בבתים, חברות גז, נותנים לאנשים הכשרה.

ואאל יונס: הוא נותן את ההכשרה לטכנאי שלו, בעל החברה, והוא הולך ומתחיל להתקין ולא מחבר את הגז כמו שצריך ואת הצינור כמו שצריך ואז קורה האסון.

ואאל יונס: למרות שברוך השם אין הרבה תאונות גז בארץ, יחסית לשאר העולם, אבל אני אומר, צריך להבדיל בין טכנאי בית לבין טכנאי עשייתי.

איתן כבל: אוקי, זה אני מסכים איתך, ודאי, זה שתי מערכות שונות לחלוטין.

איתן כבל: זה כמו להגיד מכונאי רכב ומכונאי טוסטוסים.

איתן כבל: זה שני עולמות תוכן שונים.

איתן כבל: יש כאן עוד מישהו?

גדי וענונו: אני רק רוצה לתת את הטוויסט לדברים פשוט, לשים אותם במקומות נכונים יותר.

גדי וענונו: עם כל הכבוד למר צור חרס, ואני אישית משתמש במכללה שלהם, הם מצוינים, אבל אני חושב שנכון יהיה להקל, כי בעצם הקושי - - -

איתן כבל: הבעיה שלו לפחות ממה שהבנתי, היא לא בעניין של להקל או לא.

איתן כבל: ממה שהבנתי מדבריו, הוא לא עסק בכלל בשאלה הנוגעת לאם צריך לקצר או לא לקצר.

איתן כבל: הטענה שלו הייתה שבתוך תהליך ההכשרה נדרש טיפול אחר.

צור חרס: אני אוכל להבהיר.

איתן כבל: בבקשה.

צור חרס: אני אומר שטכנאי הגז הבסיסי שאנחנו קוראים לו מתקין גפ"מ רמה 1, זה השם הרשמי שלו, תהליך ההכשרה שלו זו הרמה הבסיסית הנמוכה ביותר של טכנאי גז.

צור חרס: תהליך ההכשרה שלו לקוי.

צור חרס: כתוצאה מזה יש מחסור בטכנאים, ובמקום לתקן את תהליך ההכשרה של טכנאי הגז, אנחנו בצו הזה מציעים לייצר טכנאי גז מוגבלים יותר לעבודות יותר נמוכות עם כל מיני הקלות בתהליך ההכשרה.

צור חרס: אנחנו חושבים שזה שגוי.

צור חרס: לא צריכים את זה.

צור חרס: צריכים לתקן את תהליך ההכשרה הבסיסי של טכנאי גז.

צור חרס: יהיו מספיק טכנאים ואז אפשר יהיה להעלות את רמת הבטיחות.

צור חרס: כאשר אנחנו באים לביתו של לקוח אחת לחמש שנים, אנחנו רוצים שמי שיעשה שם את הבדיקה ואת הטיפול זה מישהו שהוכשר כמו שצריך ותהליך ההכשרה שלו עבר פיקוח של משרד העבודה והוא קיבל תעודה מהמדינה ולא קיבל אישור פנימי בתוך החברה ממישהו שנתן לו איזו הכשרה של כמה שעות.

איתן כבל: העניין ברור.

איתן כבל: תודה.

גדי וענונו: אז זה בדיוק מה שאני רוצה להגיד.

גדי וענונו: בעצם מה שהוא אומר, שרק המכללה שלו יכולה לתת את האישור, ואני חושב שהאחריות האמיתית היא בין כה וככה על חברות הגז, זאת אומרת לא משנה מה קורה, עוצרים את המנכ"ל מחר-מחרתיים, אז אני חושב שאנחנו ראויים להכשיר את האנשים שלנו לעבודות הפשוטות ולא צריך את האישור שלהם ולא של אף אחד, כי ממילא אם קורה משהו, אנחנו אשמים.

איתן כבל: תודה.

איתן כבל: אותי לא מעניין אחר כך מי אשם.

גדי וענונו: אותנו זה מעניין.

איתן כבל: לא, אותך מעניין.

איתן כבל: אותי מעניין למנוע את האירוע.

איתן כבל: אני לא רוצה אותך אשם.

גדי וענונו: האחריות היא שלנו.

איתן כבל: אתה לא הבנת.

איתן כבל: בוודאי שהחוק בסוף אומר, אוקי, אני רוצה לדעת מי האחראי לזה בתהליך הזה.

איתן כבל: הכוונה שלנו בין היתר היא למנוע הגעה בכלל למצב הזה, כי ביום שאחרי למצוא את האשם, הוא חשוב כשלעצמו, אבל הוא - - -

גדי וענונו: אז בכלל זה אני אומר, האחריות גם ככה על חברות הגז.

איתן כבל: תודה.

איתן כבל: בבקשה, שם ותפקיד לפרוטוקול.

אברי פולצ'ק: אברי פולצ'ק, אני מנהל המחלקה הפדגוגית באגף להכשרה מקצועית.

אברי פולצ'ק: יש שינוי בתקנות שאנחנו נציג אותו בהסכמה ביחד עם משרד האנרגיה לגבי הכשרה של שניים מתוך ארבעה בעלי תפקידים שהוזכרו פה: מתקין גפ"מ רמה 1 ומתקין גפ"מ רמה 2.

אברי פולצ'ק: מה שזה אומר, שזה יעבור תהליך הסדרה וכל מי שיורשה בעתיד לעסוק בזה, יצטרך לעבור קורס הכשרה הן למתקין גפ"מ רמה 1 והן לגבי מתקין רמה 2.

אברי פולצ'ק: זה אומר קורס הכשרה כמו שהובא פה לדוגמא, כמו שאנחנו עושים ב-400 מקצועות אחרים.

אברי פולצ'ק: יהיה קורס הכשרה שיגדיר מהם תנאי הקבלה לקורס הזה, מהי תוכנית הלימודים, מה יהיו הבחינות ולכן מה תהיה הזכאות לתעודה.

אברי פולצ'ק: אנחנו כבר למעשה מוכנים עם זה.

אברי פולצ'ק: בתום הוועדה הקודמת כבר ביצענו חקר עיסוקים ובנינו את תוכניות הלימודים המיועדות לשני הקורסים האלה, כך שיכנס כאן התיקון שיוצא בתקנון, יהיה פחות או יותר כדלהלן ושאושר גם על ידי שר העבודה, תעודת מתקין גפ"מ רמה 1 ומתקין גפ"מ 2.

אברי פולצ'ק: לפי העניין, תינתן למי שסיים קורס להכשרה מקצועית בגפ"מ של האגף להכשרה או בפיקוחו ועמד בהצלחה בבחינות שעורכת מטעם מנהל מחלקת הבחינות, כלומר, יהיו בחינות חיצוניות, גם בחינה עיונית וגם בחינה מעשית וכל אחד יצטרך לעמוד בהתאם לרמה שלו, אם זה ברמה 1 ואם זה ברמה 2, והסעיף הזה יכנס כסעיף חדש לתקנות המוצעות.

איתן כבל: אוקי, העניין ברור.

איתן כבל: אמיר ארז, עדיין רוצה לדבר?

אמיר ארז: כן.

איתן כבל: בבקשה, אמיר.

אמיר ארז: אמיר ארז, מנכ"ל פגזג.

אמיר ארז: הרעיון שאומר אברי הוא רעיון מבורך, אבל הוא רעיון חלקי.

אמיר ארז: אני אסביר.

אמיר ארז: בוועדה הזאת לפני כשנה בערך היה דיון מהיר בנושא של מחסור חמור בטכנאים.

איתן כבל: נכון.

אמיר ארז: בעקבות הדיון הזה התבקשו משרד העבודה, ואני לא מאשים, אני רק פשוט מצייר את התמונה כפי שהיא.

אמיר ארז: נקבע שיהיה דיון המשך והתקבלו עוד כל מיני החלטות.

אמיר ארז: התבקשו להביא נתונים.

אמיר ארז: היו חסרים המון דברים.

אמיר ארז: חסרה שפת בחינה, חסרים מועדי בחינה.

אמיר ארז: היום נבחנים בשפות שאינן עברית.

אמיר ארז: הבחינה היא בשפה מאוד קשה.

אמיר ארז: היא בחינה משפטית לאנשים טכנאים.

אמיר ארז: אנשים לא עוברים את הבחינות הללו, וביקשנו להוסיף עוד שפה כמו שיש בעוד מקצועות, כמו שפסיכומטרי לדוגמא יש בשפה הערבית.

אמיר ארז: היום אין בחינה לטכנאי גז בשפה הערבית.

אמיר ארז: ביקשנו שהתהליך יהיה מסודר.

אמיר ארז: ביקשנו שתהיה דחיפות של דברים.

אמיר ארז: זה לא בוצע.

אמיר ארז: מה שקורה היום בתקנות הללו שמבקשים לעשות טכנאי לבדיקות תקניות, משול לשני דברים: משול לכך שיש לנו ניתוח מעקפים.

אמיר ארז: במקום לטפל בהסתיידות העורקים, במקום לטפל בבעיה, אנחנו עושים איזשהו ניתוח מעקפים, והבעיה שלנו, של פזגז, שלדעתנו מוליכים את הבטיחות למקום לא טוב.

אמיר ארז: בשל המחסור בטכנאים פשוט מורידים את רמת הבטיחות.

אמיר ארז: אנחנו לא רוצים את זה.

אמיר ארז: אדוני היושב ראש, זה משהו חריג.

אמיר ארז: פה חברה אחת אומרת, אנחנו רוצים להשקיע כסף, רוצים להשקיע בתהליך.

אמיר ארז: ככה מבינים את החשיבות.

אמיר ארז: אנחנו לא מפחדים.

אמיר ארז: פזגז לא מפחדים מההסכמה שאנחנו נעשה.

אמיר ארז: אני מפחד מהסמכות שיעשו חברות אחרות, כי ברגע שיש אירוע גז, אירוע גז הוא לענף, הוא לא אירוע גז לחברה.

אמיר ארז: אני רוצה לשמור את רמת הבטיחות בענף ולא רמת הבטיחות רק בפזגז.

לאה ורון: אבל שמענו שההסמכה וההכשרה תיעשה על ידי משרד העבודה והרווחה.

איתן כבל: אני רוצה רק להבין דבר אחד.

איתן כבל: נכון, פעמי משיח נשמעים, אבל אני מנסה להבין, בלי הריח של הגפ"מ.

איתן כבל: מה מתרחש סביב השולחן?

קריאה: בית ספר לטכנאים.

אמיר ארז: אני אנסה להסביר.

אמיר ארז: יש איזו אגדה אורבנית שלפזגז, בשל כך שיש לה מכללה, היא מחפשת עבודה, המכללה.

אמיר ארז: אז זו אגדה אורבנית.

עומר גורדון: זו מציאות.

איתן כבל: קודם כול, אדוני, שם ותפקיד.

איתן כבל: אתה לא יכול ששמך יגרע.

עומר גורדון: עומר גורדון, סמנכ"ל תפעול, אמישראגז.

איתן כבל: כדי שהקורא המתעניין ידע יום אחד לא רק מי אמר מה, את מה שקורה כאן.

איתן כבל: נפרצה החזית.

איתן כבל: אוקי, בבקשה.

אמיר ארז: האגדה האורבנית היא שהמכללה הזאת, כל מה שצריך זה חדר ומדריך.

אמיר ארז: אין פה יותר מדי השקעות שצריך.

אמיר ארז: זה שפזגז חושבת שצריך לעשות את הדברים מסודר, מוזמנת כל אחת ואחת מהחברות לעשות את הדבר הזה.

אמיר ארז: דרך אגב, זו לא המכללה היחידה בארץ, יש עוד מכללות, רק תמיד נורא קל להאשים את פזגז.

אמיר ארז: אנחנו חושבים שנושא הבטיחות הוא נושא חשוב.

אמיר ארז: בגלל זה חשבנו להקצות למכללה.

אמיר ארז: אני יכול להגיד לכבוד היושב ראש, המכללה מפסידה כסף.

אמיר ארז: זה בסדר.

אמיר ארז: זה לא בגלל נושא התחרות, המכללה, זה בגלל איך שפזגז רואה את הבטיחות.

אמיר ארז: אנחנו מתייחסים לתקנות הללו לא באופן כללי, אלא באופן ספציפי לשני דברים: אחד, זה הסדרה של התהליך כמו שאמר אברי, שהתחילו בסנונית הראשונה ואנחנו מאוד שמחים על כך.

אמיר ארז: החלק המשלים, שצריך לשנות את התהליך או להוסיף אותו, והחלק השני, שפזגז מתנגדת לטכנאי הבסיסי הזה.

אמיר ארז: זה כמו שאדוני ימריא בטיסה לניו יורק.

אמיר ארז: ההמראה והנחיתה היא הטייס, באמצע יהיו איזה סטודנטים שישמרו על המטוס.

איתן כבל: מי מפקח על תוכנית הלימודים?

אמיר ארז: אף לא אחד היום.

אברי פולצ'ק: היום אין תוכנית לימודים סדורה.

אברי פולצ'ק: כל אחד עושה מה שהוא רוצה.

איתן כבל: בלי משים חברו להן שתי שערוריות מין המדרגה העליונה.

איתן כבל: זה פשוט מדהים, זה מטורף מה שאני שומע כאן.

איתן כבל: עסקנו קודם כול בעניין הצוברים, לדין ולדיין, ועכשיו אני גם שומע, מבלי לקבוע עמדה, יכול להיות שהלימודים הם ברמה של אוקספורד.

איתן כבל: אני לא יודע לקבוע.

איתן כבל: הדבר היחיד שאני יודע לעשות בגז לזה להרים ולסגור, ואני מהמקפידים בעניין.

איתן כבל: הנקודה היא שבנושא שיש לו משמעויות בטיחותיות מין המדרגה העליונה, אני אומר את זה לכם משרד האנרגיה, בנזיפה הכי גדולה שאני יכול לגייס לעצמי, לאו בהכרח כלפי האנשים שיושבים כמובן כאן, אלא למי שאמור היה לטפל בדברים האלה.

איתן כבל: זו שערורייה חמורה מאוד.

איתן כבל: אני יכול לומר שאני מבקש להוציא מכתב למבקר המדינה לבחון את העניין הזה.

איתן כבל: אני סבור שצריך שהנושא ייבדק לעומק, את כל סיפור הדרך שנוגע לבטיחות בגפ"מ.

איתן כבל: התמונה שעולה בפנינו ברגע זה היא תמונה קשה של הזנחה, והעובדה שעד היום לא קרו אסונות גדולים יותר או לא קרו אסונות, זה לא יותר מנס.

איתן כבל: אין מצב שיאושרו טכנאי גז ברמה 1 או 2 או 3, לא חשוב בכלל, בלי שתהיה תוכנית לימודים שמישהו קבע אותה, שמישהו אישר אותה, שמישהו בדק שהיא מתכתבת עם הצרכים והדרישות של הבטיחות.

איתן כבל: אני יושב פה על דברים פחותים לאין שיעור מזה.

איתן כבל: אלף רגולציה, אלף פקחים.

איתן כבל: על עניין בסדר גודל כזה שהוא בעל משמעות דרמטית וחיי אדם.

איתן כבל: זה לא צחוק.

איתן כבל: זה שזה לא קרה, באמת, צריך להודות לקדוש ברוך הוא, מי שאדם מאמין.

איתן כבל: אני מאמין שרק ההשגחה פה.

איתן כבל: אני באמת אומר לכם באין צדק, אני בשוק.

איתן כבל: חשבתי שבאים פה, רוצים, כיוון שאין יכולת להספיק לעבור את כל המקומות ואז צריך להכניס.

איתן כבל: מסתבר שזה שדה חרוש לגמרי, אין בו כלום.

איתן כבל: יותר נכון, בור לגמרי.

איתן כבל: חבר הכנסת איתן ברושי, אני אאפשר לאדוני.

איתן ברושי: אדוני היושב ראש, אני לא משתתף באופן מלא בדיון, אבל נדמה לי שחלק מהדברים שאתה מתפלא עליהם, חלק קרו.

איתן ברושי: לא תמיד אנחנו יודעים, לא תמיד מתחבר, אבל באמת אני חושב שהמבחן של ההסמכה צריך להיות באחריות המדינה, והאחריות להכשרה בידי החברות.

איתן ברושי: אני לא חושב שצריך להגיד לחברה שרוצה לשווק את המוצר, שהיא לא יכולה לשווק בלי הפיקוח, ההדרכה והליווי, ועשינו דברים יותר מורכבים, לעיתים גם יותר מסוכנים, ולפי דעתי התחרות היא לא איזה בית ספר, באיזו מכללה יכשירו טכנאים ולא תמיד ברמה הנדרשת, אלא זה תנאי למתן אישורים לחברות ובטח היכולת שלהן לשווק את המוצר וכל מה שקשור בהתקנות, בוודאי גם במגזר הפרטי אבל לא רק.

איתן ברושי: אני חושב שהיה צריך לאפשר לכל חברה להכשיר את כוח אדם כחלק מהפעילות שמוטלת על החברה, והמטלות האלה הן תנאי, אבל ההסמכה צריכה להיות, והתעודה היא של המדינה.

איתן ברושי: בכך גם קובעים את התוכנית.

איתן ברושי: בשביל לקבל את ההסמכה, אנחנו מכירים את זה מהרבה מאוד תחומים.

איתן ברושי: אפשר ללמוד רפואה בכל העולם, אבל להתקבל פה צריך גם איזושהי הסמכה.

איתן ברושי: אפשר לומר את זה על רישיון נהיגה.

איתן ברושי: כל אחד יכול להיות מורה נהיגה כמעט, אבל את הטסט עושים במרכז רישוי והרישיון הוא של המדינה, ולכן אני חושב אותו דבר פה.

איתן ברושי: מדובר פה על היקפים עצומים שילכו ויגדלו, וישראל צומחת וטוב שכך, ולכן אני חושב שההסמכה היא של הממשלה, ההכשרה היא של החברה, וכמובן בסוף יש גם אחריות של כל אחד על התפקוד שלו, ואני חושב שהעניין של הגז, זה נשמע פה כאילו מדברים על דברים מאוד בסיסיים למרות שזה מוצר שמלווה אותנו כל השנים.

איתן ברושי: אין לי בעיה שמבקר המדינה יבדוק את זה.

איתן ברושי: לפי דעתי הסיכומים שלך, לא צריכים לחכות למבקר המדינה.

איתן כבל: הסיכום שלי קודם כול יוצא.

איתן כבל: אני רוצה לבדוק את הדברים לאחור בלי שום קשר.

איתן ברושי: בסדר, זה תמיד טוב, אבל נראה לי שבהחלטות צריך להיות החלטות שמחייבות מיידית.

איתן כבל: תודה, אדוני.

איתן כבל: זה גם מה שיהיה.

איתן כבל: בבקשה, מנכ"ל אמישראגז.

עידן בן ארי: תראה אדוני, המצב היום במדינה הוא שיש מחסור בטכנאים.

עידן בן ארי: זו בעיה בטיחותית ממדרגה ראשונה, כי רק טכנאי מוסמך יכול לטפל במערכות הגז.

עידן בן ארי: כרגע יש מחסור גדול וזה יוצר עומס.

עידן בן ארי: זאת נקודה אחת.

עידן בן ארי: אנחנו בעקבות הפגישה האחרונה שהייתה פה בנושא טכנאים, קיימנו מספר ישיבות מאומצות גם עם משרד האנרגיה, גם עם משרד העבודה.

עידן בן ארי: התוצר שמגיע לפה, אדוני, אמור לשפר את המצב מכל הבחינות, זאת אומרת גם סוכם שתהיה הסמכה, המדינה תפקח על תהליך ההסמכה של מתקין רמה 1 ו-2.

עידן בן ארי: נעשתה הרבה עבודה.

עידן בן ארי: עברו על השאלות.

עידן בן ארי: התברר שכל הטענות שנאמרו ובהחלט בצדק רב, השפה הייתה קשה ויש גם עולים חדשים מרוסיה.

עידן בן ארי: ביקשנו שיהיו גם שפות זרות.

עידן בן ארי: זה נבדק.

עידן בן ארי: מועדי בחינות, כי היום צריכים לעבור בחינה בכתב ובעל פה.

עידן בן ארי: בעיות גדולות.

עידן בן ארי: נעשתה עבודה עניינית.

עידן בן ארי: ישבו צוותי עבודה.

עידן בן ארי: התקנות היום משפרות את המצב לאין ערוך, מסדירות את הכול, מכניסות את הכול לסדר, ולכן אני חושב, אדוני, שחשוב מאוד שנגיע להקראה.

איתן כבל: אוקי, תודה אדוני.

איתן כבל: אני כל פעם מנסה להבין איפה אתה דואג יותר.

איתן כבל: המוטיבציה להקראה פה, המוטיבציה להקראה בחוקים - - -

עידן בן ארי: הכול ענייני, אדוני.

איתן כבל: אין לי ספק.

איתן כבל: זה הדבר היפה בך.

איתן כבל: אני אוהבשפה כולם ענייניים.

איתן כבל: הכול בסדר.

עידן בן ארי: פינו וליבנו שווה.

איתן כבל: אדוני שמע אותי חס וחלילה אומר דבר כזה?

איתן כבל: לא תתפוס אותי גם ממלמל בשינה.

עידן בן ארי: מאה אחוז.

עודד גולן: עודד גולן, מנכ"ל דור.

עודד גולן: אני לחלוטין לא הייתי רוצה לעלות על טיסת אל על כשבתא הטייס יושב מתלמד.

עודד גולן: יחד עם זאת, אני לא חושב שמדינת ישראל עוסקת בלהכשיר ולבדוק את כשירותם של מי שיחליפו את הגלגלים במטוס.

עודד גולן: אל על עושה זאת.

איתן כבל: אני מקבל את התזה הבסיסית.

איתן כבל: אני לא באתי עדיין ואמרתי שאין זכות לחברות לבצע את ההכשרה, אבל אני רוצה להיות סמוך ובטוח שהתהליך שמבוצע שם הוא על פי תוכנית לימודים סדורה, שמישהו קבע אותה והיא מדינת ישראל, שמישהו הגדיר אותה והיא מדינת ישראל, שמישהו מפקח עליה והיא מדינת ישראל.

עודד גולן: זה בדיוק תוכן התקנה שאומרת שאני אגיש לממונה על הבטיחות שנמצא כאן את תוכנית ההכשרה.

עודד גולן: הוא יגיד לי, אני מאשר שהיא תקינה, ואני אצטרך לפעול על פיה וזאת האחריות שלי.

עודד גולן: אני גם רוצה להגיד עוד מילה אחת.

עודד גולן: אנחנו מדברים פה לא על מתקין.

עודד גולן: גפ"מ, מדובר פה על אדם שכל תפקידו זה לבוא, לראות את המערכת, לעשות לה בדיקה, והוא לא מתקין.

עודד גולן: אם יש בה ליקוי, הוא לא מוסמך לתקן אותו.

עודד גולן: לא אומר שהחברות לא יעשו בקרות וישלחו טכנאים.

איתן כבל: הערה חשובה.

עודד גולן: ולכן בסופו של יום מדובר פה על בודק.

עודד גולן: בעיניי יש רופא ויש חובש.

איתן כבל: ויש פרמדיק.

עודד גולן: פרמדיק זה עוד מקצוע ששמעתי שסמכותו לקבוע מוות.

איתן כבל: נכון.

עודד גולן: אני אומר, חובש נותן מענה ראשוני וזו האנלוגיה שאני רואה.

איתן כבל: תודה.

איתן כבל: אלי אטיאס, ברימאג שירות.

אלי אטיאס: בוקר טוב, ברימאג שירות, מנהל שירות ארצי.

אלי אטיאס: בסופו של דבר השירות אשם.

אלי אטיאס: תמיד השירות אשם, אבל אני רוצה לחלק את הקטע של הטכנאים שמדברים עליו- - -

איתן כבל: אני לא הבנתי את הפתיח שלך.

איתן כבל: בגלל זה אתם לא מגיעים בזמן?

איתן כבל: בוא תיגע בנקודה עצמה, ברשותך.

אלי אטיאס: אני אגע בנקודה.

אלי אטיאס: אנחנו כטכנאי שירות לא של הצוברים ולא של ברזי הגז, אנחנו טכנאי שירות של המוצר עצמו בבית הלקוח, וזה עולם אחר לגמרי.

איתן כבל: דהיינו, תפרט.

אלי אטיאס: מגיע טכנאי שירות שיש ללקוח שקנה מקרר וקנה מכונת כביסה וקנה כיריים גז לפני החג, אז אותו טכנאי מדריך, מדגים בשפה המקצועית, יכול לחבר לו את המקרר ואת מכונת הכביסה ולהדריך אותו.

אלי אטיאס: כשמגיע לגז, הוא צריך לעצור, למה?

אלי אטיאס: כי אין לו רישיון רמה 1.

אלי אטיאס: מה זה רישיון רמה 1 שאני עשיתי בשנת 92'?

אלי אטיאס: זה צנרות, זה זוויות, זה כל מיני חיבורים שאין קשר לכיריים ואין קשר לתנור.

אלי אטיאס: חודשיים וחצי של קורס עם אדון רוט, שהיה אז בתל אביב, ואין קשר לכיריים.

אלי אטיאס: הרי את ברז הגז עושות חברות הגז והן נותנות את האישור לברז הגז בבית.

אלי אטיאס: המכשיר עצמו הגיע מחוץ לארץ ונבדק במכון תקנים ויש לו את ה-C.E של אירופה.

אלי אטיאס: מה שנשאר זה הצינור השחור המסכן הזה שאיתו צריך לחבר בין הפיה הזאת לפיה הזאת.

איתן כבל: ולשים לו את ההידוק.

אלי אטיאס: חבק.

איתן כבל: כן.

אלי אטיאס: אז אתה מכיר.

אלי אטיאס: זאת אומרת שהצינור הזה שהוא לפי תקן וקונים אותו חברות השירות לפי תקן, אני שואל אם זה צריך רמה 1 או רמה 2?

אלי אטיאס: ממש לא.

אלי אטיאס: לדעתי זה מיותר.

אלי אטיאס: אם תהיה תקלה, נביא את זה למעבדה ורמה 1, רמה 2 יתקן אותו.

אלי אטיאס: מי שקונה מנגל גז וקונה בלון גז, מחבר אותו לבד?

אלי אטיאס: חזרתי מכנס של מנהלי שירות בסאב זירו בארצות הברית.

אלי אטיאס: זה סתם על הדרך אתה שואל את האנשים שבכל העולם, נושא של גז, וכולם לא יודעים מה זה רישיון, זאת אומרת, מי שמחבר את הגז, זו רק איזושהי הסמכה קטנה, זה הכול.

איתן כבל: אוקי, תודה אדוני.

איתן כבל: אני חושב שגם הדוברים האחרונים, מבלי להמעיט מהדברים שלך, מר צעידי, הם עושים יותר, אבל עדיין אני צריך לראות את סיפור הדרך בתהליך שאומר מה היא תוכנית הלימודים, מי מפקח עליה.

איתן כבל: חייב שיהיה הסיפור הזה בצורה מסודרת.

איתן כבל: זה לא קשור עכשיו אם אתה צודק שלא צריך זה וההוא צודק ומנכ"ל דורגז.

איתן כבל: זו לא הנקודה.

אנאו אורבך: אני מנהל טכני.

אנאו אורבך: אני רוצה להגיד כמה עצוב לי המצב הזה.

אנאו אורבך: יש שתי קטגוריות שונות וצריך לעשות עבודה.

אנאו אורבך: אחד, זה הטכנאי שעושה תיקון למוצר עם גז, יכול לפרק הכול, מאוד מסוכן, אבל בסוף מתי חייב לעשות בדיקת איטום או לעשות חיבור?

אנאו אורבך: זה דבר כזה קטן פשוט, לא מותר.

אנאו אורבך: הוא חייב רמה 1.

אנאו אורבך: מה הקשר לרמה 1 עם דבר כזה?

אנאו אורבך: אחד זה שירות, אחד זה עבודה תעשייתית.

אנאו אורבך: צריך לעשות הפרדה גדולה מעבודה של טכנאי שיש לו תעודה, יש לו קורסים.

אנאו אורבך: צריך לעשות אישור למנהל, לעבודה שלו, מנהל טכני.

אנאו אורבך: אני לוקח בלון גז6 קילו, בבית אני עושה מה אני רוצה.

אנאו אורבך: לא קיים תקן, לא קיים כלום.

אנאו אורבך: לא בעל מקצוע, לא טכנאי רמה 1 ולא רמה 2.

אנאו אורבך: זה משהו אבסורדי.

אנאו אורבך: זה לא קיים בכל העולם.

אנאו אורבך: אני בדקתי בכל מדינות אירופה.

אנאו אורבך: עובדים מול תקן 3.1.1 EN.

איתן כבל: תודה, אדוני.

איתן כבל: אני רוצה לסכם קודם כול, ברשותכם, את הדברים שנאמרו עד כאן.

איתן כבל: תראו, אנחנו אמרנו שיש כ-80,000 צוברים ומרכזיות ברחבי הארץ, שאני ביקשתי שתוך שבועיים אני רוצה לקבל את סיפור הדרך של הפרויקט הזה, לקבל אותו בכתב, איזה מכרז אתם מוציאים, מה לוחות הזמנים לרישות, כי מנקודת המבט שלי כפי שאמרתי, זו שערורייה עצומה שהרישות הזאת עדיין לא קיים.

איתן כבל: ביקשתי מצעידי לקבל נתונים מ-2006 של התקלות שאנחנו מכירים, יודעים, ומי בעצם האיש שטיפל בהן, האם זה גורם מוסמך אחד-שניים או לא חשוב מה, או זה חאפר או פשוט בעלי הבית התעסקו עם הגז, שגם זה דבר שקרה.

איתן כבל: אנחנו עלינו מדרגה והתכנסנו אל תוך התקנות שמונחות כאן לפנינו.

איתן כבל: העמדות נשמעו.

איתן כבל: עמדת פזגז נשמעה במובן הזה שלדעתם צריך פיקוח על תוכנית הלימודים.

איתן כבל: ברשותכם, ארצה לראות כאן תוכנית סדורה, כי כמו שאמרתי, אני בכל מקרה עושה את האבחנה.

איתן כבל: אני רוצה לראות מה היא תוכנית הלימודים, מי מכין אותה, מי מגיש אותה, מי מאשר אותה ומי עוקב אחריה שהיא אכן מבוצעת ומפקח על התהליך הזה.

עידן בן ארי: אדוני, זה מפורט בתקנה - - -

איתן כבל: ברור לי.

איתן כבל: אני אמרתי, בהתייחס לתוך התקנות שתיכף אנחנו נעסוק בהן.

עידן בן ארי: עוד שנה וחצי ניפגש פה עוד פעם על התקנות האלה.

איתן כבל: יכול להיות.

איתן כבל: נקודה אחרונה, אני רוצה ברשותכם לומר, ביקשתי לפנות למבקר המדינה שיבחן את כל התהליך הזה, כי זאת נראית לי אחת השערוריות הכי גדולות שנושא בטיחות הוזנח בצורה שהיא פושעת לגמרי.

איתן כבל: תודה רבה.

איתן כבל: אנחנו נתחיל את ההקראה, גבירתי.

אפרת גל נוי: גל נוי אפרת, לשכה משפטית, משרד האנרגיה.

אפרת גל נוי: תקנות הגז (בטיחות ורישוי) (רישוי העוסקים בעבודות גפ"מ) (תיקון), התשע"ח-2018

איתן כבל: תודה, יקירה.

איתן כבל: קודם כול הסבר.

איתן כבל: מה שכתוב כאן, אנחנו מבינים, זה לא מצריך יום לימודים ארוך.

איתן כבל: האם יש סביב השולחן הזה מי שסבור שנדרשת הבהרה, תיקון, תוספת, גריעה של מה מהדברים שהוקראו כאן?

אלה פרטוש: אני מבקשת, אדוני, להפנות את תשומת לב הוועדה שאירוע גפ"מ כאן מוגדר כדליפה לא מבוקרת של גפ"מ ממתקן גז או חשש לדליפה כאמור, בשונה המתקנות שהוועדה דנה בהן בשבוע שעבר, שעניינן אירוע גפ"מ, שמדובר באירוע חמור יותר ביחס לאירוע שמוגדר כאן.

אלה פרטוש: מה הסיבה לזה?

אפרת גל נוי: אין הבדל.

אפרת גל נוי: זה נובע פשוט מהמועדים שבהם התחלנו להתקין כל אחד מהסטים, ואנחנו מוכנים להשוות את ההגדרה שפה להגדרה שהצענו בצו של האירועים.

אפרת גל נוי: אני יכולה להקריא אותה?

איתן כבל: בבקשה.

אפרת גל נוי: דליפה לא מבוקרת של גפ"מ ממיתקן גז או ממכלית גז וכן שריפה של מיתקן הגז או התמוטטות של מבנה על המתקן.

איתן כבל: אוקי.

אפרת גל נוי: זו הגדרה רחבה יותר.

אלה פרטוש: צריך להגיד אם היא רחבה יותר או מצומצמת.

אפרת גל נוי: אני רוצה רגע להסביר.

אפרת גל נוי: ההגדרה "אירוע גפ"מ" שאנחנו מבקשים להוסיף פה, היא באה בסך הכול לצורך השימוש שלה בתקנה 10 לתקנות, כשתקנה 10 מדברת על החובה של בעל רישיון לוודא כי בידי ספק הגז המספק גז למיתקן יש הוראות שימוש במיתקן הכוללות הוראות בעניין פעולה במקרה של אירוע גפ"מ.

אלה פרטוש: אז במקרה כזה את דווקא רוצה הגדרה רחבה - - - ?

אפרת גל נוי: נוסף את אותה הגדרה ונוסיף את המילים "או חשש לדליפה כאמור".

קריאה: ו"מכלית" פה גם רלוונטית?

אפרת גל נוי: לא, זה לא רלוונטי.

איתן כבל: לא קשור, אני אסביר.

איתן כבל: כאן זה מאוד מוגדר סביב בית.

אלה פרטוש: נדמה לי שההגדרה המקורית פה מתאימה להקשר פה.

איתן כבל: נכון, נכון.

קריאה: זה כן רלוונטי עדיין, כי זה מופיע פה בעוסקים, בהסמכות שהן לא מתקין 1 ו-2 אלא בהסמכות שהן הכשרה נדרשת על ידי המנהל.

איתן כבל: לי אין בעיה להוסיף - - -

קריאה: כן, אבל זה לא מה שהטכנאי לפי תקנה 10 צריך לבדוק.

קריאה: זה נכון מה שאתה אומר, אבל זו עבודה פטורה.

אלה פרטוש: שתהיה ההגדרה המקורית ותהיה הגדרה בלי התוספת של "מכלית" ובלי "שריפה".

יערה למברגר: אבל עם ה"חשש".

יותם אדמי: למרות שלא בטוח שהחשש פה- - - .

יותם אדמי: הנוהל הוא מה עושים כשיש דליפה.

יערה למברגר: בדרך כלל כשמדברים על אירוע, מדברים גם על כמעט ונפגע או על תקרית חמורה.

יערה למברגר: חומרת האירוע לא בהכרח בגלל התוצאה.

יערה למברגר: זה מה שאני מכירה מתחומים אחרים.

יערה למברגר: אני בטוחה שאנשי המקצוע פה יודעים על מה אני מדברת, כי בדרך כלל התוצאה לא אמורה להראות בהכרח על חומרת האירוע.

יערה למברגר: יכול להיות אירוע מאוד חמור, אבל בגלל איזו סיבה מקרית, התוצאה לא קרתה, ולכן יכול להיות שהנוהל, כן צריך להתייחס - - -

יותם אדמי: אבל במקרה הזה נראה לי שזה פחות רלוונטי בגלל זה שהחשש כאן הוא הרבה מאוד פעמים סתם מישהו מריח חתול מת וחושש שזו דליפת גז.

יותם אדמי: אם עכשיו את מכניסה את הדבר הזה למשהו שעכשיו צריך ללכת ולבדוק ולהיכנס לתוך הנוהל, שיש לספק בעקבות- - -

יערה למברגר: לא יודעת, חשש ממשי, חשש חמור.

יותם אדמי: אפשר חשש ממשי, סכנה ברורה ומיידית.

אפרת גל נוי: נשאיר את זה רחב עם "חשש לדליפה" ונוריד את ה"מכלית".

אפרת גל נוי: "דליפה לא מבוקרת של גפ"מ ממיתקן גז, או חשש לדליפה כאמור, וכן שריפה של מתקן הגז או התמוטטות של מבנה על המיתקן".

עומר גורדון: סליחה רגע, גל, אנחנו למעשה מכניסים פה הגדרה של אירוע גפ"מ.

עומר גורדון: בכל התקנה הזאת אין אזכור לאירוע גפ"מ.

אלה פרטוש: כן, 10ב בסוף, בשורה האחרונה של ב'.

אלה פרטוש: כן יוודא בעל רישיון כאמור כי בידי ספק הגז המספק גז למיתקן יש הוראות שימוש במיתקן הכוללות הוראות בעניין פעולה במקרה של אירוע גפ"מ, תחזוקה ובדיקות תקופתיות של המיתקן.

איתן כבל: אוקי.

איתן כבל: אני מעלה להצבעה את תקנה 1 עם התיקון והתוספת שהוקראה.

איתן כבל: מי בעד? ירים את ידו.

איתן כבל: בעד – פה אחד

איתן כבל: תודה, הסעיף אושר.

איתן כבל: תקנה 1 אושרה.

אפרת גל נוי: תיקון תקנה 2 2.

אפרת גל נוי: בתקנה 2 לתקנות העיקריות – תקנת משנה (ב) – בטלה.

אלה פרטוש: תסבירי, ברשותך, איזו תקנה אתם מבקשים לבטל ומה הסיבה לביטול?

אומרת כך: לא יעסוק בעל רישיון בהתקנה והפעלה ראשונית של מכשיר צורך גפ"מ, אלא אם כן הוא בעל הסמכה לפי תקנה 3ג.

אלה פרטוש: זו בדיוק ההתקנה הראשונית שמדברים עליה.

אפרת גל נוי: אנחנו מבקשים לבטל את זה מכיוון שאנחנו מסדירים את זה בצורה הרבה יותר מפורטת וברורה במסגרת תקנה 9 לתקנות העיקריות, שמגדירה את הסמכויות של בעל רישיון, רק כשנגיע לתקנה 9 נסביר בדיוק מה הן גדר הסמכויות שלו לגבי מכשירי צריכה.

אפרת גל נוי: זה תיקון שמובן הזה הוא טכני, כלומר אנחנו פשוט חושבים שהמקום הנכון של ההסדרה של בעלי הרישיונות היא בתוך תקנה 9 שמגדירה במפורט את הסמכויות של כל אחד מהם.

אלה פרטוש: זאת אומרת שאתם מבטלים כאן את האיסור לעסוק באותה עבודה שמפורטת בתקנה, ויחד עם זה אתם מתירים בתנאים מסוימים בתקנה 9 את העיסוק לעניין ההתקנה.

אפרת גל נוי: נכון.

איתן כבל: אוקי.

איתן כבל: הערות?

איתן כבל: תודה.

איתן כבל: אפשר להצביע?

אלה פרטוש: כן, בהנחה שאתה מסכים עם תקנה 9 לעניין ההקלות להפעלה ראשונית של מכשיר- - -

איתן כבל: אנחנו עוד לא הגענו - - -

אלה פרטוש: הן בעצם צריכות להיות יחד.

איתן כבל: אז בואי נמתין.

איתן כבל: אני לא אאשר את הסעיף עד שנגיע ל-9, נאשר אותו.

אפרת גל נוי: לא עשינו כאן שינוי מהותי.

אלה פרטוש: אבל זו התאמה.

אלה פרטוש: בלי התקנת תקנה 9, תקנה 2 בעצם לא יכולה להיות מבוטלת.

אפרת גל נוי: אוקי.

אלה פרטוש: אני מציעה שכאן תעצרי ותסבירי את פסקה 1.

אפרת גל נוי: אוקי.

אפרת גל נוי: תקנה 3 לתקנות העיקריות קובעת רשימה של עבודות גפ"מ שלגביהן אין צורך ברישיון ודי לגביהן בהסמכה בלבד.

אפרת גל נוי: אנחנו מציעים לתקן את התקנה הזו במספר עניינים.

אפרת גל נוי: קודם כול, את תקנת משנה א' אנחנו מבקשים בפסקה 3 שקובעת היום שמילוי גפ"מ במכלים נייחים היא עבודה שפטורה מרישיון ודי לגביה בהסמכה, אנחנו מבקשים להבהיר למען הסר ספק שגם פעולה של מילוי גפ"מ במכלים מיטלטלים ומתקן מילוי היא פעולה שפטורה מרישיון ודי לגביה בהסמכה.

איתן כבל: מה זה אומר?

אפרת גל נוי: המכלים של ה-12 קילו ו-48 קילו שמסופקים בסוף לצרכן, ממלאים אותם במיתקן שמיועד לכך.

איתן כבל: הבנתי, ושם לא צריך - - -

אפרת גל נוי: הפעולה עצמה של המילוי של המכלים האלה היא פעולה שלדעתנו היא פעולה טכנית שמספיק להסתפק לגביה בהסמכה בלבד ולאצריך רישיון בשביל לבצע אותה.

אפרת גל נוי: זה התיקון בפסקה 3.

אפרת גל נוי: בפסקה 6, היא קובעת כיום שתחזוקה של מכשירים צרכי גפ"מ למעט חיבורם למערכת הספקת גז זו פעולה שפטורה מרישיון ודי לגביה בהסמכה.

איתן כבל: מה זה אומר?

אפרת גל נוי: התחזוקה של הכיריים למשל, של כל מכשירי הקצה שנמצאים בבית של הצרכן, כיריים, מייבש כביסה שמופעל בגז וכדומה, כפי שנשמע כאן בהערות הכלליות, היום לפי הנוסח של התקנות, העבודה היחידה שיש לגביה פטור מרישיון היא התחזוקה של המכשירים.

אפרת גל נוי: החיבור והניתוק שלהם אחרי זה בדירת הצרכן זו פעולה שדורשת היום רישיון.

אפרת גל נוי: זה חלק מההוראות שנשמעו כאן בדברים הכללים.

אפרת גל נוי: אנחנו מציעים לאפשר חיבור וניתוק של מכשירי הצריכה האלה בידי אנשים שאין להם רישיון אבל הם עברו הכשרה מתאימה, תיכף נגיע לאיזו הכשרה אנחנו דורשים, למעט אם מדובר בהתקנה והפעלה ראשונית של מכשיר צורך גפ"מ לשימוש שאינו ביתי, שזה מכשירי תעשייה.

אפרת גל נוי: זה יכול להיות תנורים שמשמשים את התעשייה, שהם מכשירים מורכבים יותר שלגביהם אנחנו חושבים שכן נדרש רישיון.

איתן כבל: אוקי.

איתן כבל: הערות?

אלה פרטוש: רגע, את 9,10 - - -

אפרת גל נוי: אוקי.

אפרת גל נוי: 9, 10 ו-11 זה שלוש פסקאות חדשות שאנחנו מבקשים להוסיף לרשימה של העבודות שפטורות מרישיון ודי לגביהן בהסמכה.

אפרת גל נוי: למען הסר ספק, אנחנו מבקשים להבהיר שהניתוק של המיתקן ממערכת ההספקה, הוא לא יחשב כעבודה שמצריכה רישיון.

איתן כבל: מי מתנתק ממי?

עזרא לבנברג: שמי עזרא לבנברג, אני יועץ בטיחות לגפ"מ, למשרד.

עזרא לבנברג: מה שאנחנו מבקשים לחדד בסעיף הזה, שפעולת הניתוק יכולה ליצור סיכון מסוים.

עזרא לבנברג: אתם מכירים את המקרים של כיריים.

עזרא לבנברג: אנחנו לא רק מדברים על ביתיים, אלא יש גם את המסחריים ובכלל.

עזרא לבנברג: מה שקורה היום, שלא הייתה הגדרה, ואם לא הייתה הגדרה, אז על פי החוק זו עבודה מחייבת רישיון.

עזרא לבנברג: במקרה הזה אנחנו כן מאפשרים הסמכה כדי שאותו אדם שמנתק את המכשיר, שעבר את ההסמכה לצרוך העניין, יש את הפעולה המינימלית שהוא צריך לעשות, זה לפוקק את נקודת הגז.

עזרא לבנברג: זה לא סיפור כזה גדול, אבל בכל זאת אנחנו רוצים שזה יהיה מסודר וזה יהיה כלול בהסמכה.

איתן כבל: זאת אומרת, אותה פעולה שאתה מוציא מהברז הראשי בתוך הבית או בתוך- - -

עזרא לבנברג: אם אנחנו לוקחים את הדוגמא הביתית, אבל הרבה אנשים עושים את זה באופן עצמאי.

עזרא לבנברג: הם לא מכירים את הסיכון.

עזרא לבנברג: אם היו מכירים, מין הסתם היו עושים משהו אחר, אבל מנתקים ומשאירים את הברז ללא פיקוק.

עזרא לבנברג: דרישת התקן, אגב, מחייבת פיקוק.

עזרא לבנברג: זה לא רק התקן הישראלי, זה כל התקנים בעולם.

עזרא לבנברג: זה משהו שאתה צריך להדריך את הבן אדם.

עזרא לבנברג: זו לא הסמכה של צרכן ביתי.

עזרא לבנברג: מדובר על מי שהוסמך לנושא הזה.

איתן כבל: אוקי, נשמע לי הגיוני.

צור חרס: אני רוצה משהו להבהיר פה.

צור חרס: הסעיף הזה שדיברנו עליו כרגע, פוטר באמת את הבעיה שאטיאס העלה פה קודם לגבי אנשים שלו שבאים לחבר את הכיריים הביתיות, אבל על הדרך אנחנו פה כולנו מסכימים להכשיר את מה שנאמר פה עכשיו, שעקרות הבית בערב פסח, שמחליפות את הכיריים הכשרות והלא כשרות, עושות את העבודה הזאת שעד היום הן בעצם עושות אותה ללא הכשרה, ללא הדרכה, ללא שום דבר, אסור להן לעשות, אבל זה קורה בפועל כמו שעזרא אמר.

צור חרס: הן יוכלו מהיום?

איתן כבל: צור, הייתי פה, ואולי כי אני יותר קרוב, אז אולי הבנתי יותר טוב.

איתן כבל: אם לא, נבהיר את הדברים.

איתן כבל: מה שאני הבנתי מהיועץ שהסביר, אותה עקרת בית נכון להיום, וכאן זה מובהר, עושה פעולה שהיא אסורה להיעשות על ידה.

עזרא לבנברג: נכון.

איתן כבל: ומה שהוא אומר כאן, מי שצריך לבצע את זה, זו לא עקרת הבית, אלא פעולה שצריכה להתבצע על ידי לא מישהו שהוא בהגדרה הגבוהה, אלא מי שעבר הסמכה לעניין.

איתן כבל: זו הכוונה.

איתן כבל: זה מה שהבנתי מאדוני, והוא הוסיף ואמר שאלה לא כללים שהיו קבועים בעבר, ולמען הסר ספק, הם מוסיפים אותם.

איתן כבל: זו בעצם תקנה 9 שבאה להגדיר ולקבוע, רק מי שהוסמך לכך יוכל בעצם לבצע את הפעולה שמוציאה את הצינור מתוך- - - .

איתן כבל: זה מה שאני הבנתי.

קריאה: זה גם כתוב ב-ב3, אדוני.

יותם אדמי: כתוב שעבודת גפ"מ מהסוג הזה טעונה הכשרה לפי תוכנית שתאושר על ידי המנהל או מי שהוא הסמיכו.

יותם אדמי: לא כל עקרת בית, אלא אם כן היא הוסמכה.

אלה פרטוש: לי יש קושי עם המונח "מערכת הספקת גז".

אלה פרטוש: אני תוהה אם המונח לא צריך להיות מוגדר.

אפרת גל נוי: אנחנו חושבים שזה מונח מקצועי שאין צורך להגדיר אותו.

אלה פרטוש: יש בו שימוש בעוד תקנות או דברי חקיקה?

עזרא לבנברג: יש את התקן הרשמי, 158, שהוא תקן הבסיס והוא גם מגדיר.

עזרא לבנברג: אין מקום פה לחזור על דברים שהם אבני בסיס בתחום הזה.

יערה למברגר: אולי גם נוכל לבדוק עם מחלקת נסחות חקיקה- - -, ואם יש צורך בהגדרה או לא - - -

איתן כבל: מאה אחוז, בסדר.

איתן כבל: איננה השאלה, אדוני, אם יש כאן חזרה או לא, כי יכול תוך כדי תנועה שהשימוש במושגים משתנה ובסוף הוא לא מתכתב עם החקיקה.

אלה פרטוש: לא, אבל יכולה להיות לזה השלכה מהותית, כי לא ברור מאיזו מערכת הוא היה רשאי לנתק.

איתן כבל: אוקי.

איתן כבל: סעיפים 9 ו-10 הם עדיין לא בדיקות תקופתיות.

איתן כבל: זה עניין של חיבור וניתוק.

איתן כבל: זה צריך להיות מי שהוסמך לכך.

איתן כבל: דרך אגב, אני רוצה רק לגלות לכם שאין עקר או עקרת בית או עקרת בית ובן זוגה והפוך, שבכלל מודעים לעובדה הזו.

איתן כבל: באלפי בתים בישראל, אם לא מעבר לכך, ואני בטוח שבאלפי בתים, אפרופו פסח, וכאן נאמר על ידי צור חרס שהפעולה הזו היא פעולה שמבוצעת בשגרה ואין לאף אחד מושג בכלל שהפעולה הזו היא אסורה והיא אמורה להיות פעולה שחייבת להיות מבוצעת על ידי מי שהוסמך לכך, כי מה העניין?

איתן כבל: האזרח, מה הוא עושה?

איתן כבל: הוא במקרה הטוב סוגר את הברז בבית.

איתן כבל: במקרה היותר טוב, אם יש לו בלוני גז, הוא יוצא החוצה וסוגר אותם.

איתן כבל: אם יש לו צובר, הוא ירד לסגור?

אמיר ארז: יש לו ברז.

איתן כבל: אם הוא גר בבניין עם דיירים נוספים, איפה הברז שלו?

איתן כבל: אני חושב שלקראת פסח יש חובה עליכם ליידע את הציבור בדבר הזה.

קריאה: מה הוא יעשה?

איתן כבל: אתה לא יכול להתקין תקנה שהיא אות מתה.

איתן כבל: מה אנחנו עושים בעצם?

איתן כבל: אנחנו מתקינים תקנה שהיא רק כתובה בתוך - - -

אלה פרטוש: אתה מקל כדי שיפעלו.

איתן כבל: נכון.

עודד גולן: סליחה, אם יורשה לי, עודד מדורגז.

איתן כבל: בבקשה.

עודד גולן: אם היו רוצים היום לנהוג לפי החוק, אותה עקרת או עקר בית היו צריכים להזמין טכנאי גז מוסמך רמה 1, שזה כבר סוכם שהוא מוצר במחסור.

עודד גולן: אם היינו מאשרים את התקנה הזו, היינו יכולים להכשיר בחברות הגז את אותם אנשים שיוכלו לעזור לו.

איתן כבל: ברור לי.

איתן כבל: זה הביצה והתרנגולת נכון לרגע זה, אבל אנחנו פה עכשיו.

איתן כבל: כן, אדוני.

אנאו אורבך: זה דבר מאוד חשוב.

אנאו אורבך: בכל מוצר גז כתוב שהתקנה תבוצע רק דרך טכנאי מוסמך.

אנאו אורבך: אם לא, אנחנו לא נותנים אחריות, חייב לעשות התקנה מחדש.

אנאו אורבך: אין אחריות כשבן אדם מתקין לבד.

איתן כבל: אוקי.

איתן כבל: תודה, אדוני.

איתן כבל: מה עם 11?

איתן כבל: רצית להתייחס.

אמיר ארז: סעיף 11, כבוד היושב ראש, עומד בלב העניין פה.

אמיר ארז: פזגז אומרת שזו טעות בכל החשיבה.

אמיר ארז: אנחנו חושבים שהנושא הזה, אי אפשר לתת פיקוח עצמי.

אמיר ארז: עמיתי עודד, אני אעדכן אותו שאולי הטכנאי שמחליף את הגלגל לא צריך הסמכה מהמדינה, והטכנאי שמאשר את המטוס לטיסה, כן צריך הסמכה ממדינה, ואנחנו מדברים על טכנאי שצריך להסמיך את- - -

איתן כבל: מה אומר תיקון 11?

אפרת גל נוי: בפסקה 11 אנחנו מבקשים לקבוע שביצוע בדיקה תקופתית לפי תקן 158 חלק 4, בחלק של המערכת שנמצא בתוך דירת הצרכן, הגז הביתי, החלק הזה יכול להתבצעעל ידי מי שעבר הכשרה,שאנחנו נגיע לאיזו הכשרה, ולא צריך לדרוש לגביו רישיון מתקין כפי שהתקנות מבקשות כיום.

איתן כבל: מה החובות שמונחות לפתחו?

עזרא לבנברג: הבסיס לבדיקה התקופתית, ושוב אנחנו חוזרים לאותו תקן היסטורי, 158 חלק 4, עוסק ברשימת בדיקות לפי צ'ק ליסט, לפי מיתוג, זאת אומרת, אין פה כמעט הפעלת מומחיות לצורך הבדיקה.

עזרא לבנברג: אתה הולך לפי רשימה מוסדרת, כתוב לך מה בדיוק לבדוק על פי סעיפי התקן ואתה בסופו של דבר מציין עובר/לא עובר.

עזרא לבנברג: בצורה כזאת אתה עובר על רשימה.

עזרא לבנברג: הבדיקה הזאת לא כוללת את בדיקת כל המתקן.

עזרא לבנברג: בסוגריים רק לציין, חלק מחברות הגז משתמשות בבדיקה הזאת לצורך אישור מתקן, וזה לא נכון.

עזרא לבנברג: אסור לעשות את זה.

עזרא לבנברג: זו בדיקה תקופתית שממקדת בעיקר בדברים - - -

איתן כבל: זאת אומרת, אם הזמנתי את האיש המוסמך הזה אלי הביתה או הוא נדרש על פי הכללים פעם בחמש שנים לבוא - - -

עזרא לבנברג: חברה יוזמת.

איתן כבל: כן, כן, פעם בחמש שנים.

איתן כבל: לא זוכר שמישהו היה אצלי בבית בשנים האחרונות, אבל שיהיה.

אריה שמילוביץ: זה בחמש שנתי 450,000 בדיקות, אדוני.

איתן כבל: כל שנה.

איתן כבל: אני יודע שאצלי בסוף יש גז.

איתן כבל: אני לא יודע אם זה פז או אמישראגז או דורגז, אבל בשורה התחתונה הוא הגיע אלי הביתה.

איתן כבל: מה עכשיו הוא בודק אצלי בבית?

איתן כבל: יש לי כיריים, החלפתי אותם לאחרונה.

קריאה: החלפת לבד?

איתן כבל: לא אני.

איתן כבל: הגיע מתקין שסידר את זה והתקין את זה, מתקין רמה 1 אני מניח.

איתן כבל: יש את הברז, פתיחה/סגירה ויש את הצנרת שמגיעה ומתחברת.

איתן כבל: מה הוא בודק לי שם?

עזרא לבנברג: אחת הבדיקות שעושים זה בדיקת תקינות, אטימות של ברזי הכיריים עצמם גם.

איתן כבל: זאת אומרת, החיבור של הצינור מהיציאה מהברז אל הכיריים והכניסה והיציאה אל הכיריים עצמם.

עזרא לבנברג: אבל לפני כן, כחלק מדרישות התקן נכון להיום הוא גם מחליף את הצינור הגמיש בצינור חדש.

איתן כבל: ברור.

איתן כבל: בכל מקרה אחת לחמש שנים - - -

עזרא לבנברג: לא משנה כמה זמן עבר.

איתן כבל: ברור לי.

עזרא לבנברג: הוא מחליף ואז מבצע בדיקת אטימות עם מכשיר, פעולה שלוקחת 15 דקות.

עזרא לבנברג: זה חלק מהבדיקות שהוא עושה.

עזרא לבנברג: יש בדיקות נוספות שכלולות באותה מערכת של בדיקות.

איתן כבל: כמו למשל, אם אדוני זוכר, חוץ מהצינור, מה עוד הוא יכול לבדוק?

אברי פולצ'ק: מול התקן, הוא הגיע לעשות חיבור, חייב לעשות בדיקה, איטום, הכול, כולל הכיריים, לא רק הצינור שלו.

איתן כבל: כולל החוצה.

איתן כבל: הוא יוצא החוצה?

קריאה: לא.

אברי פולצ'ק: מהברז.

איתן כבל: אוקי.

איתן כבל: חבר'ה, אני חייב לסיים.

עומר גורדון: אני מבקש דקה.

עומר גורדון: שמי עומר גורדון, סמנכ"ל תפעול, אמישראגז.

עומר גורדון: אני מבקש לתת תמונת רקע.

איתן כבל: עוד דקה זה מתחיל, תרגיל.

איתן כבל: לא בגללי.

איתן כבל: ההתלבטות היחידה שלי, אני אומר את זה לך, גבירתי, האם לשלוח את כולם ובסוף התרגיל להתכנס מחדש.

קריאה: אני חושב שהנושא מספיק חשוב.

איתן כבל: נתכנס מחדש.

איתן כבל: התרגיל אמור להתחיל עוד דקה בדיוק.

איתן כבל: היינו בפסקה 11 והיינו אצל הסמנכ"ל.

איתן כבל: בבקשה.

עומר גורדון: עומר גורדון, סמנכ"ל תפעול, אמישראגז.

עומר גורדון: אני רק מבקש לציין בראשית דבריי, אני 21 שנה בתחום הטכני של הגז ואני טכנאי רמה 2 עם רישיון ואני מכיר את כל המאטריה מסביב.

עומר גורדון: נתחיל עם הבדיקה התקופתית שעליה אנחנו מדברים.

עומר גורדון: הבדיקה התקופתית היא למעשה בדיקה שאפשר לחלק אותה לשני תחומים: תחום אחד זה בדיקת אטימות של מערכת הגז, לראות שאין דליפות, שזה - - -

איתן כבל: להחליף את הצנרת - - -

עומר גורדון: לא, לא, לא.

איתן כבל: בלי שום קשר, אתה אומר.

עומר גורדון: אחת הבדיקות שאתה עושה במסגרת הבדיקה התקופתית, זה לראות שאחרי שהחלפת את צנרת הגומי וניתקת את צינור הגומי משני הקצוות, שמת צינור גומי חדש, לראות שאין דליפה בכל המערכת.

עומר גורדון: זה עיקר העבודה.

עומר גורדון: מרבית האירועים קורים מדליפות שקורות במערכת הגז ולמעשה כשאתה בודק את האטימות, זה הדבר הכי מהותי בתוך מערכת הגז.

עומר גורדון: מעבר לדבר הזה, החל השני של הבדיקה התקופתית זה מספר סעיפים שמוגדרים בתקן 158 כמו שעזרא, היועץ של משרד התשתיות אמר, וזו בדיקה שהיא בדיקה ויזואלית בלבד.

עומר גורדון: הבדיקה הזאת כוללת בדיקה האם הברז מקובע, האם הצינור מקובע, האם נשמרים מרחקים מפתח בניין, ממקור חשמל, ממקור ניצוץ.

עומר גורדון: זה סך הכול לקחת מטר, למדוד ולהסתכל ביחס להגדרה בתקן, האם המרחק - - -

איתן כבל: סליחה, כל הבדיקה היא בתוך הבית.

עומר גורדון: התשובה היא לא.

איתן כבל: סליחה, זה שאתה אומר לי לא, זה יפה.

איתן כבל: אני שאלתי במפגיע קודם והפרוטוקול עדיין פה.

איתן כבל: זה לפני חצי שעה.

איתן כבל: שאלתי האם הבדיקה הזו, ואז נדמה לי אפילו נציג ניופאן דיבר אחרי.

איתן כבל: שאלתי האם הבדיקה הזאת היא בדיקה אך ורק בתוך הבית.

איתן כבל: נאמר לי, כן, כי שאלתי האם הוא נדרש לצאת החוצה כדי לבדוק את המרחקים מהחיבור, אם יש לו בלון גז או אם יש לו צובר.

איתן כבל: אמרתי שאף אחד לא יודע איפה, אתה התייחסת לזה ואני הערתי לך, שאף אחד לא יודע, כולל מי שיושב פה, המנכ"לים, אם הם גרים בבניין עם צובר, שהם יודעים אפילו איפה הברז שלהם נמצא.

גדי וענונו: אולי הם יודעים.

גדי וענונו: בבדיקות האלה כולם יודעים.

איתן כבל: אני לא דיברתי על הבודק.

גדי וענונו: אם יש לך מונה בבית, יש לך מספר.

איתן כבל: תגיד לי, כשאני שולח את האוטו שלי, באים, לוקחים אותו לבדיקה במוסך, זה אומר שאני יודע איפה כל חלק וחלק נמצא?

איתן כבל: אם חס וחלילה תקרה איזו תקלה בצובר, אני ארד ואני אבדוק אם הצובר שלי בסדר?

איתן כבל: אני אמור להתקשר לאיזה מוקד, שזה דיון אחר שאנחנו עוסקים בו.

איתן כבל: כל מה שאני מבקש, סעיף 11, מה הוא אמור לכלול.

איתן כבל: זה הכול.

איתן כבל: אני רוצה קודם כול תשובה של הגורם המדינתי.

איתן כבל: אחר כך נחזור אליך, מה אתה הבנת.

עזרא לבנברג: אוקי.

עזרא לבנברג: במסגרת הבדיקות התקופתית זה מחולק למספר בדיקות שונות לפי המקרה.

עזרא לבנברג: לגופו של עניין, אם זו מערכת מרכזית, מה שאנחנו קוראים בית משותף, המערכת המרכזית הזאת לא תיבדק על ידי הבודק הזה שמוזכר פה, היא תיבדק כמו היום, על ידי בעל הרישיון המתאים, ורק המערכת הפנים דירתית מהמונה פנימה תיבדק על פי הסעיף הזה.

עזרא לבנברג: כאשר יש צרכן ביתי פרטי עם זוג בלונים, אז כל המערכת כן תיבדק.

איתן כבל: אם נחזור לסעיף 11, לפי מה שאומר מר עזרא, שסעיף 11 נוגע באחד משני המקרים: קודם כול, בלי קשר אם יש צובר או אין צובר, הבדיקה פנימה היא בדיקת אטימות של הצינור.

איתן כבל: אחרי שהחליף אותו, בדק שהעסק אטום.

איתן כבל: אם יש לו בלוני גז כאלה או אחרים, יוצא אותו מוסמך ובודק גם כן שבלוני הגזואטימותם וכל מה שכרוך בכך אכן - - -

עזרא לבנברג: ורק אם זו מערכת עצמאית לחלוטין.

איתן כבל: אמרתי, את בלוני הגז.

איתן כבל: בדרך כלל בלוני גז, גם אדם כמוני מבין.

עזרא לבנברג: ויזואלית.

איתן כבל: רק ויזואלי?

עזרא לבנברג: כן.

עומר גורדון: בדיקת האטימות שהוא עושה מתוך הבית היא עד הברז הראשי של הדירה במערכת מרכזית ועד המכלים במערכת נפרדת.

עומר גורדון: אותה בדיקת אטימות.

עומר גורדון: זו בדיקת אטימות אחת.

איתן כבל: נשמה שלי, תגיד לי, אתה עכשיו מפרשן אותו?

עומר גורדון: אני לא מפרשן.

איתן כבל: אני שואל את הבן אדם.

איתן כבל: יכול להיות שאתה צודק שזה מה שצריך לעשות.

איתן כבל: הוא אומר לי משהו אחר ואתה מתעקש להגיד לי משהו אחר?

איתן כבל: אני מנסה להבין, יקירי.

איתן כבל: אני קודם כול בא ומנסה להבין מה המדינה מצפה בסעיף 11, לא מה אדוני עושה או אדוני חושב שצריך שייעשה.

איתן כבל: כללים, אנחנו פותחים אותם, מפרקים אותם ומנסים להבין.

איתן כבל: אני לא יכול לצפות ולצפות שנניח אצלכם יש הוראה כזו ומישהו אחר מבין את הדברים אחרת.

איתן כבל: אני קודם כול מבין ממה שנאמר לי כאן בצורה ברורה.

איתן כבל: פנימה, אטימות חייבת להיבדק.

איתן כבל: אם יש בלוני גז עצמאיים, זאת אומרת שהם לא מחוברים לאיזו רשת, צובר או כל רשת כזו או אחרת, אומר לי דקל ואומר עזרא, הבדיקה היא ויזואלית בלבד, דהיינו, איננו נוגע ובודק עם המכשיר המסוים הזה את המכל, את החיבורים, אם יש דליפה או אין דליפה.

איתן כבל: האם עד כאן צדקתי?

דקל שלמה: הוא בודק את זה מתוך הבית, את האטימות, כמו שהוא אמר.

דקל שלמה: אתה יכול לבדוק בתוך הבית את כל המערכת, אבל אתה לא בודק את האטימות למכל.

איתן כבל: חברים יקרים, אני מבקש מכם עכשיו, במחילה מכבודכם, לשתוק.

איתן כבל: תחשבו על מה שאתם אומרים ואני אשוב ואומר את הדברים.

איתן כבל: הם לא מסובכים.

איתן כבל: בתוך הבית סיימנו, בודקים אטימות.

איתן כבל: אם הוא בודק מהבית החוצה או לא בודק, בודק אטימות.

איתן כבל: יפה מאוד.

איתן כבל: אנחנו מדדים החוצה.

איתן כבל: הוא רואה, יש צובר, לא נוגע.

איתן כבל: רואה מערכת רישתית, לא נוגע.

איתן כבל: רואה שני בלוני גז, אומר, איזה יופי, מגודל Xעד גודל Y יש שלושה סוגים, הקטן, הבינוני והגדול.

איתן כבל: יפה.

איתן כבל: לפי הכללים שאתה אומר לי, הוא רק עושה ככה, מסתכל שהם מחוברים, אולי אפילו מריח בשביל ההרגשה.

דקל שלמה: יש לו רשימה.

איתן כבל: בסדר.

איתן כבל: השאלה שאני שואל, האם הוא בא, פותח, סוגר, יש לו מכשיר שיודע לבדוק או הכול בעיניים ועם האף?

איתן כבל: זה מה שאני שואל.

איתן כבל: זה הכול.

איתן כבל: במחילה מכבודכם, קודם כול אני צריך לשמוע מה התכוונה המדינה, לא מה אתם עושים.

איתן כבל: אם המדינה לא יודעת להגדיר את זה, זה אומר שכל אחד עושה מה שהוא מבין.

אנאו אורבך: עוד דבר אחד.

אנאו אורבך: תקן 158 מבקש בדיקה שבמקום יש החלפת אוויר.

איתן כבל: מר ניופאן יקירי, תקשיב, אינני חולק עליך.

איתן כבל: אני בסך הכול מנסה להבין שהמדינה הבינה את מה שהיא כתבה, בקשה פשוטה, עוד לפני שאנחנו עוברים לפרשנויות.

איתן כבל: פשוט שהמדינה הבינה את מה שהיא כתבה.

איתן כבל: זה הכול.

איתן כבל: אפשר?

איתן כבל: תודה.

עזרא לבנברג: אני רוצה רק בלי להיכנס יותר מדי לפרטים הטכניים.

עזרא לבנברג: התקן הגדיר בצורה מפורשת את הבדיקות, ולכל סוג של בדיקה יש טופס מפורט עם חתימה בסוף.

עזרא לבנברג: יש בדיקה לפנים הדירה.

עזרא לבנברג: כשאנחנו מנסים להבין מה זה פנים דירה כשמערכת היא מרכזית, מרושתת, זה מהמונה פנימה לתוך הדירה עד מכשירי הקצה.

עזרא לבנברג: לא המכשירים עצמם, רק ברזי המכשירים נכללים בבדיקה.

עזרא לבנברג: זו בדיקת אטימות, זה החלפת צינור, זה לראות עוד כמה דברים שמתקיימים.

עזרא לבנברג: הבדיקה החיצונית קיימת בטופס אחר.

עזרא לבנברג: שוב פעם, מדובר על לקוח פרטי עצמאי והיא כוללת את הכול, מהבלונים, זוג בלונים.

איתן כבל: אמר לי דקל שהוא רק מביט בזה, בדיקה ויזואלית.

עזרא לבנברג: לא מדויק.

איתן כבל: או שזה לא מדויק או שזה מדויק.

איתן כבל: לא יכול להיות באמצע.

עזרא לבנברג: לגבי המערכת הביתית המרכזית, באמת הבדיקה שלו מסתיימת בויזואלית חוץ מבדיקת התקינות.

איתן כבל: עזרא, למה אתם מסבכים לי את החיים?

איתן כבל: אלוהים ישמור, אתם כבר מבהילים אותי לגבי כל התהליך.

איתן כבל: אני כולה מנסה להבין, יצאתי החוצה, ראיתי שני בלוני גז.

איתן כבל: מה הבודק עושה?

איתן כבל: האם הוא מסתכל, עושה ככה, יש לו רשימה.

איתן כבל: הוא אומר, קודם כול מבט מימין כתוב לו.

איתן כבל: עשה 'וי'.

איתן כבל: אחר כך עובר למבט משמאל, חזר, כתב 'וי'.

איתן כבל: כתוב לו עכשיו ללכת שני צעדים לאחור ולהסתכל על הבלונים.

איתן כבל: מה למען השם הוא נדרש לעשות?

איתן כבל: מה כל כך מסובך בלהגיד לי מה הוא נדרש לעשות?

איתן כבל: האם מותר לו לגעת ולהרים?

איתן כבל: אני לא יודע, אני רק מנסה להבין.

איתן כבל: אין בעיה, דקל, שאתה יכול להגיד לי- - -

דקל שלמה: יש לי את זה כתוב.

איתן כבל: יפה, נו תקריא לי וזה הכול.

דקל שלמה: יש גיליון תיקון מספר 1 בתקן ישראלי 158 חלק 4, יצא באפריל 2016.

דקל שלמה: בטופס ד4, שאנחנו מדברים על דוח בדיקה תקופתית של מתקן גפ"מ ממאגר נפרד של הלקוח.

דקל שלמה: מדברים על מכלים מיטלטלים, אז זה הסעיף הראשון – בחינה חזותית של מאגר גפ"מ במכלים מיטלטלים, שזה מיקום המכלים, שזה מרחקים שהוא דיבר עליהם, אחר כך יש שילוט, אין שילוט, מקובעים וכדומה.

דקל שלמה: זו בדיקה חזותית.

איתן כבל: הכול בעין.

דקל שלמה: בעין.

איתן כבל: איך הוא יודע אם זה מקובע?

איתן כבל: יכול להיות שזה עומד על מסמרון.

דקל שלמה: אתה רואה.

איתן כבל: תקשיב, בדיקה חזותית אלא אם כן יש לו תואר גם כן סופרמן, זאת אומרת שהוא יודע לראות רנטגן.

איתן כבל: זאת אומרת, בא בן אדם, בא בודק.

איתן כבל: איך הוא מסתכל?

איתן כבל: כמה פעמים הסתכלת על משהו ועשית לו ככה והוא נפל או התעטשת על ידו והוא נפל.

איתן כבל: הנקודה היא כזו, שוואנס, הוא כבר הגיע, למען השם.

איתן כבל: אני מצפה ממנו, הוא רואה את הבלון, הוא רואה שהוא יושב יציב.

איתן כבל: קרה כבר שהמחברים לא היו אטומים.

איתן כבל: הם לא היו כאלה שכבר גורמים לדליפה, אבל אם מישהו יכול מחר, איזו רעידת אדמה קלה שמזיזה עוד טיפה או דברים מין הסוג הזה.

איתן כבל: הוא כבר הגיע לשם, למה הוא לא יבדוק את כל זה?

אלה פרטוש: אתה רוצה שטכנאי לא מוסמך יבצע את הבדיקה הזו?

איתן כבל: אני עוד לא אמרתי מי.

איתן כבל: אני אומר, בלוני גז, בא מישהו לבדוק את זה?

איתן כבל: אז יגידו, עושים שתי בדיקות, כמו שאומרים עם צובר ולא צובר, שמי שעושה רק את הבדיקה בבית ואם זה צובר, אין לו את ההסמכה לבצע את הבדיקות בחוץ, יגידו גם פה, אבל אם הוא כבר הגיע ולא מצריך יום לימודים ארוך ולא צריך קורס מיוחד.

איתן כבל: בבקשה, תמשיך להקריא.

איתן כבל: אני רוצה שתקריא לי את הכול.

דקל שלמה: מיקום המכלים – מקום פתוח, מאוורר, לא מפלס נמוך, לא מקום שמשמש למגורים.

דקל שלמה: כל זה חזותי.

דקל שלמה: מרחקים – 0.7 מטר ממקום חום - - -

איתן כבל: בודק.

דקל שלמה: 1.7 מטר מאש גלויה, חצי מטר מבורות- - - בקרה הסגורים עם מכסה קבוע - - -

איתן כבל: והכול עם העין?

דקל שלמה: אתה בודק עם מודד, אבל אתה לא צריך מכשור מיוחד.

איתן כבל: הוא צריך רק פה מטר.

איתן כבל: עד עכשיו הכלי היחיד שנדרש הוא מטר.

דקל שלמה: מה שחשוב להבהיר פה, שזו בדיקה תקופתית.

איתן כבל: ועט כדי לעשות 'וי' או איקס.

דקל שלמה: כבוד היושב ראש, מה שחשוב להבהיר פה, שזו בדיקה תקופתית.

דקל שלמה: אנחנו לא מדברים על התקנה.

דקל שלמה: הוא לא צריך להיות איש מקצוע.

דקל שלמה: אנחנו באים לטפל בלקונה שיש, שהיום יש 1,600 עוסקים ואנחנו באים- - -

איתן כבל: דקל, נשמה, אתה עכשיו מסדר לי לאחור.

איתן כבל: אל תסדר לי לאחור.

איתן כבל: אני מנסה להבין, הגיע כבר אותו מוסמך, הגיע ועושה את הבדיקה.

איתן כבל: זה הכול.

איתן כבל: אני עוד לא אמרתי שום דבר.

איתן כבל: לא התייחסתי, הוא יכול, מותר לו לפתוח, להעביר.

איתן כבל: הוא כבר הגיע, כי מה העניין?

איתן כבל: אני אגיד לך, דקל.

איתן כבל: אתה גם אזרח מין השורה ומקצועות אחרים.

איתן כבל: ברימאג, הם לא רק עושים בדיקות גז.

איתן כבל: יש להם עוד רשימה ארוכה של נושאים שהם עושים בהם בדיקות.

איתן כבל: הנחת העבודה שלך, כשמגיע אליך הבודק, אתה לא צריך איש מקצוע.

איתן כבל: הוא אומר לך, בדקתי, הכול בסדר.

איתן כבל: אתה יוצא מנקודת הנחה, הוא איש המקצוע.

איתן כבל: אם הגיע אליך איש המקצוע שהוא עשה את כל הבדיקות הנדרשות והבלונים שלך הם במקום, אין לך דליפה, עשה צ'ק ליסט לכל הדברים האלה.

איתן כבל: נראה לי שצריכה להיעשות כל אותה בדיקה, לא רק לבוא ולהסתכל ולבדוק מרחקים, כי הסיכוי שבאמת הוא יבוא ויתפוס אותם עושים מנגל ומדליקים אש על הבלון, היא קצת יותר קטנה, שלא נדבר איך מדליקים במילואים, איך עושים על האש.

איתן כבל: הבלון בטח לא עובר דרך מערכות.

איתן כבל: זה על האש.

איתן כבל: זה דיון אחר שהוא לא נוגע לעניינו.

איתן כבל: מה שאני רוצה להבין, שכל הבדיקות האלה, בשורה התחתונה, בסוף הן חזותיות, ואני סבור שאם כבר הגיע לשם בודק, כי אני לא יודע אם זו הסמכות שלו, ההסמכה שלו, אבל אם הוא יוצא גם ובודק בלוני גז שהם לא רשת, ראוי שיבדוק גם את החיבורים.

עידן בן ארי: מה שהתקן מכתיב, אדוני.

עידן בן ארי: הוא אמור לבדוק מה שהתקן מכתיב.

עידן בן ארי: התקן כותב X, אז הוא יעשה X, לא משנה אם זה טכנאי או בודק מוסמך.

אלה פרטוש: אדוני, הערת ביניים.

אלה פרטוש: זו הסיבה שהוועדה מבקשת שתקנים שתקנות מפנות אליהם, יונחו בפני חברי הוועדה, ואני מציעה שמכאן והלאה כשמעבירים תקנות לוועדה, זה יובא יחד עם תקנים.

איתן כבל: אני כבר אומר לך ככה, אני אומר את זה, גבירתי, מנהלת הוועדה.

איתן כבל: אם תקנים לא יצורפו אלינו, שאנחנו נדע שיש כאלה, אני לא אאשר את התקנות.

איתן כבל: אני אומר את זה בצורה ברורה.

איתן כבל: כן, בבקשה.

עומר גורדון: כשאמרתי מקודם שניתן לחלק את הפעולות שנעשות במסגרת הבדיקה לשני חלקים, וחלק אחד זה חלק ויזואלי, הכוונה הייתה שלא נדרש להתערב במערכת הגז.

עומר גורדון: טכנאי נדרש לפי טופס הבדיקה בהחלט לבדוק גם את החיבורים במערכת כמו שאתה הצגת, על ידי התזת מי סבון על החיבורים של צינורות הגז למכלים.

איתן כבל: הוא חייב לעשות את זה?

עומר גורדון: כן.

עומר גורדון: זה כתוב בצ'ק ליסט של תקן 158.

עומר גורדון: כל הפעולות למעט ההגדרה שהיום מבקשים להכניס אותה לתקנה, כל הפעולות שהוא נדרש לעשות למעט למדוד במטר, כבר היום נמצאות בתוך התקנה לדברים אחרים, כמו שלמשל סעיף 6 שעברנו עליו קודם, שמ-2006 כבר היה ניתן להסמיך אנשים לתקן מכשירים על ידי הדרכה של יבואן מכשירים.

עומר גורדון: למעשה כשהוא מתקן מכשיר, בסוף הבדיקה הוא נדרש לעשות בדיקת לחץ, בדיקת אטימות, אחרת הוא לא יודע שהוא תיקן את המכשיר.

עומר גורדון: את אותה בדיקת אטימות הוא נדרש לעשות בבית הלקוח, אותו דבר בדיוק.

עומר גורדון: הפעולה של חיבור או ניתוק מכל מיטלטל, שזה מכלים שדיברנו עליהם קודם, היא זהה לאותה פעולה שעושה מחלק הגז.

עומר גורדון: היא זהה במאה אחוז לאותה פעולה שעושה מחלק הגז, וגם זה מימים ימימה לא נדרש.

עומר גורדון: אני מבקש להסביר מה החשיבות של העניין הזה ממבט קצת אחר ומההפחדות שנאמרו פה קודם.

איתן כבל: אף אחד לא הפחיד אף אחד.

עומר גורדון: במדינת ישראל יש בערך 2.5 מיליון בתי אב.

עומר גורדון: בדיקה תקופתית נדרשת להיעשות אחת לחמש שנים.

עומר גורדון: זה אומר שבשוק הגז נעשו כ-500,000 בדיקות תקופתיות מדי שנה, רק לבתים, בלי עסקים, מפעלים, שאנחנו לא דנים על זה.

איתן כבל: בסדר גמור.

עומר גורדון: בשוק היום, לפחות לפי הנתונים של משרד התשתיות, יש כ-1,600 טכנאים מוסמכים ברמה 1 או רמה 2.

עומר גורדון: חלקם בכלל לא עוסקים בתחום.

עומר גורדון: בפועל יש אולי 1,000-1,200 טכנאים.

עומר גורדון: מה שקורה היום, במקום לקחת את האנשים המקצועיים שקיימים בשוק והם מוסמכים, ולמקד אותם באמת בבעיות המקצוע שזה תכנון של מערכות גז, הקמה של מערכות גז, תחזוקה של מערכות גז, כל הטכנאים האלה מועסקים היום, רובם, בבדיקות תקופתיות, ולמעשה הם עושים פעולות שלא חייבים את ההסמכה הזאת המלאה של טכנאי רמה 1 או רמה 2.

איתן כבל: בשביל זה אנחנו פה.

איתן כבל: אתה מחזיר אותי לדיון הפתיחה.

איתן כבל: כבר התקדמנו, עברנו את זה.

עומר גורדון: אם התקדמנו, נדרש פה להציג, כל אחד שמעוניין להסמיך אנשים כאלה, כל ספק גז שיהיה מעוניין להסמיך אנשים בשיטה הזאת, נדרש - - -

איתן כבל: חלק ב'.

איתן כבל: תיכף נגיע להסמכות.

עומר גורדון: בסדר, אוקי.

איתן כבל: רצית לומר, מר פזגז.

אמיר ארז: כן, רציתי לומר שני דברים.

אמיר ארז: אחד, מר צעידי יאשר את מה שאני אומרץ די הרבה פעמים במהלך השנה נקראים טכנאים מוסמכים לחקירות האם הם עשו את התהליך הלא כל כך פשוט שהציגו פה, בצורה ראויה.

אמיר ארז: מר צעידי יאשר כמה פעמים נחקרים טכנאים, האם התהליך הפשוט מבוצע בהלכה.

אמיר ארז: אותה בדיקה ויזואלית, לא מבוצעת כהלכה.

איתן כבל: אבל מי התלונן עליהם?

אמיר ארז: נגיד היה אירוע.

איתן כבל: אה, במסגרת הזו?

איתן כבל: בסדר.

אמיר ארז: החלק השני, הזכרת מקודם מה קורה אם המכלים לא נמצאים במקום.

אמיר ארז: אסור לגעת בהם.

אמיר ארז: מה המשמעות?

אמיר ארז: שיבוא פעם אחת אותו בודק לעשות את הבדיקה הפשוטה הזאת ואחר כך כשהדברים לא תקינים, צריך לתאם עוד פעם עם הלקוחות.

קריאה: נו, אז מה?

אמיר ארז: בלגן.

קריאה: אנחנו מקווים שכמו במרבית השוק, זה לא הרבה מקרים כאלה.

קריאה: אוי ואבוי אם זה הרבה מקרים כאלה.

אמיר ארז: אני חושב שזו מעמסה.

קריאה: זו לא מעמסה.

קריאה: אתה לא חייב להשתמש בהקלה הזאת.

קריאה: אתה יכול להפעיל רק טכנאים אם אתה חושב שזו מעמסה.

איתן כבל: חברים, שני דברים.

איתן כבל: אני רואה שאנחנו לא נסיים היום את התקנות.

איתן כבל: אני רוצה לבקש כמה דברים.

איתן כבל: תראו, אני פונה אליכם, משרד האנרגיה.

איתן כבל: אתם חייבים לזמן אצלכם את החברות.

איתן כבל: לא את כל החברות, אבל לפחות בוודאי שתיים-שלוש חברות גדולות ועוד שתיים-שלוש חברות קטנות כדי באמת לנסות ולמצוא.

איתן כבל: בואו אגדיר את זה ככה, התקנות האלה היו צריכות חמש דקות כדי שאני אעביר אותן.

איתן כבל: לא עשר דקות, חמש דקות.

איתן כבל: אני העברתי פה לפני שבוע 46 עמודים של חוק, ואתה יודע למה הצלחתי להעביר את זה?

איתן כבל: מסובכים לפחות בעשר דרגות ממה שפה, כי זאת חקיקה ראשית שעושה מהפכה בתחום ה-wifi, וזה עבר כיוון שקרה נס והמשרד שהופקד על העניין הזה, משרד התקשורת יחד עם משרד האוצר ומשרד המשפטים ישבו ועשו ביניהם עבודת הכנה מאלפת, יאמר לזכותם, ואז לא הייתי נדרש על כל דבר לעצור, ואמישראגז אומרים ככה ופזגז אומרים ככה.

עומר גורדון: כבודו, בנושא הזה נערכו ישיבות בדיוק כמו שאתה מבקש שייערכו.

עומר גורדון: נערכו כבר.

איתן כבל: זה לא נראה.

עומר גורדון: לא, יש רק מתנגד אחד.

איתן כבל: לא, לא, סליחה.

יותם אדמי: אדוני, דווקא זה לטובת מינהל דלק והגז בהקשר הזה שנעשה תהליך ארוך בניגוד להרבה מאוד פעמים, שנעשה תהליך ארוך ואז פתאום נעלמים לשנה - - -

איתן כבל: את מי אדוני מייצג?

יותם אדמי: יותם אדמי, סופרגז.

יותם אדמי: נעשה תהליך ארוך עם ישיבות.

יותם אדמי: בסופו של דבר מה שאדוני רואה כאן זה את המחלקות האחרונות שנותרו.

יותם אדמי: זה מחלוקות, דרך אגב, לגיטימיות.

יותם אדמי: כל אחד עם התפיסה שלו.

יותם אדמי: יש דרכים שונות להכשיר אנשים.

אפרת גל נוי: ממש בכמה מילים.

אפרת גל נוי: אנחנו עובדים על התקנות האלה תקופה מאוד ארוכה.

אפרת גל נוי: אנחנו נפגשנו עם החברות כל כך הרבה פעמים וקיבלנו מהן הערות כתובות גם.

אפרת גל נוי: יש נושאים שקשה להגיע איתם להסכמות עם כולם.

איתן כבל: גבירתי, תראי, אני אוהב להכריע.

איתן כבל: אני לא חושב שמי שנמצא אצלי בוועדה, ובעיקר הלקוחות האלה, הגפ"מניקים, אני לא חושב שהם מצאו אצלי בעיה שנוגעת ליכולת לקבל החלטות גם במחלוקות קשות, כולל מול חבריי, חברי הכנסת.

איתן כבל: ראיתם את זה.

איתן כבל: לא מטריד אותי מה שפזגז אומרים.

איתן כבל: במחילה, אני אומר את זה לא בהתרסה, בעניין הזה בוודאי לא, אלא ממקום שאומרים לי, תשמע, אלה התקנות, אלה העמדות.

איתן כבל: אני לא מתכוון לעשות פה יום לימודים ארוך, ואני אומר לדקל ואני אומר את זה לעזרא ואני אומר את זה לאחרים.

איתן כבל: הדיון הבא, אם אני לא מסיים אותו בשעה, ואני אשקול מפאת חשיבות העניין, אם יתאפשר לי לעשות בפגרה דיון, יש מצב שאני אעשה זאת מפאת חשיבות העניין.

איתן כבל: אני אומר זאת בצורה מאוד ברורה.

איתן כבל: אני רוצה רק להזכיר שלא אני עיכבתי את העניין עד היום.

איתן כבל: אנחנו.

איתן כבל: או שתשנו את דרך ההצגה.

איתן כבל: יש כאן נקודות, לא הרבה.

איתן כבל: שאלה אחת נוגעת, היינו אמורים להגיע אליה, לפרק הבא, נוגעת לתהליכי ההכשרה.

איתן כבל: מראש אני רוצה לדעת מי קובע תוכנית לימודים, מי מאשר את תוכנית הלימודים, מי מפקח על תוכנית הלמודים.

איתן כבל: שלוש נקודות.

איתן כבל: לא צריך לתת לי הרצאות.

איתן כבל: מי מכין כך וכך, מי בודק כך וכך, ואז אני יודע שאני הולך על קרקע מוצקה, שאני לא מתחיל להתברבר, ופתאום פזגז, לא משנה אם הם צודקים או לא, והוא מתקיל אותי ואני צריך להתייחס לזה.

איתן כבל: לכן אני מבקש את כל התקנים להעביר לייעוץ המשפטי.

איתן כבל: חברות וחברים, אין סיבה, שעה, לא סיימנו.

איתן כבל: זה כלום, 14 עמודים.

איתן כבל: יש כאן מחסור אמיתי שצריך לתת עליו את הדעת, לכן אני אומר לכם שרוב הסיכויים, אם לא יקרה פה איזה משהו שאני לא יודע, להתייחס אליו, אני אעשה דיון בפגרה כדי לסיים את התהליך הזה.

איתן כבל: תודה רבה, הישיבה נעולה.